title: Oddin sulkijalihas

text:
Oddin sulkijalihas tai Oddin sfinkteri on pohjukaissuolen seinämässä sijaitsevan pohjukaissuolen nystyn sisällä oleva sulkijalihas, joka sulkee tien Vaterin ampullaan. Oddin sulkijalihas sijaitsee hieman sappi- ja haimatiehyen yhtymiskohdan jälkeen, ja se säätelee haiman, maksan ja sappirakon eritteiden laskua pohjukaissuoleen.
Oddin sulkijalihaksessa on yhteisen sulkijan lisäksi oma sulkijalihas sappi- ja haimatiessä.


title: Oddin sulkijalihas

text: Sulkijalihas on saanut nimensä italialaisen kirurgin Ruggero Oddin (1864–1913) mukaan. Sulkijalihaksen löysi kuitenkin ensimmäisenä brittiläinen lääkäri Francis Glisson (1597–1677) jo vuonna 1654. Tästä syystä rakenne tunnetaankin joskus myös nimellä Glissonin sulkijalihas.


title: Oddin sulkijalihas

text: Oddin sulkijalihas voi kärsiä toimintahäiriöstä. Sulkijan painetta voidaan mitata ERCP-tutkimuksen yhteydessä Oddin sulkijalihaksen manometrialla.


title: Muckanaghederdauhaulia

text: Muckanaghederdauhaulia () on kylä Galwayn kreivikunnassa, Irlannissa. Nimi on iirin kieltä, ja tarkoittaa suomeksi suunnilleen: "sikasuo kahden meren välissä" tai "sikaräme suolaisten poukamien välissä". "Muckanaghederdauhaulia"n uskotaan olevan maailman pisin sataman nimi sekä pisin paikannimi Irlannissa.


title: Casa Milà

text: Casa Milà on Antoni Gaudín suunnittelema rakennus Barcelonan Eixamplen kaupunginosassa. Se rakennettiin vuosina 1905–1907, jonka jälkeen Gaudí omistautui Sagrada Familia -katedraalin toteutukselle.


title: Casa Milà

text: Rakennus erottuu naapuritaloista erikoisen, aaltomaisen julkisivunsa sekä Kuun maisemaa muistuttavan kattonsa vuoksi. Nykyisin Casa Milàa pidetään modernin arkkitehtuurin merkkiteoksena, mutta aikalaiset pitivät taloa poikkeuksellisen rumana ja pilailivat sen kustannuksella. He muun muassa antoivat talolle halventavan kutsumanimen "La Pedrera" (kivilouhos).


title: Casa Milà

text: Casa Milà kuuluu UNESCOn maailmanperintöluetteloon.


title: Casa Milà

text: Sen omistaa Fundació Catalunya-La Pedrera.


title: Glorft Commander

text: Glorft Commander on kuvitteellinen hahmo Megas XLR -animaatiossa, jossa se teki ensi esiintymisensä jaksossa "Test Drive" vuonna 2004.


title: Glorft Commander

text: Glorftien johtajan Gorrathin tavoin hän on limainen olio, joka käyttää osittain mecha-asua, koska he eivät kykene puolustamaan itseään kunnolla. Glorftien komentajan nimeä ei ole koskaan mainittu ja Gorrath kutsuukin häntä vain nimellä komentaja. Hän toimii aina Gorrathin antamien ohjeiden ja käskyjen mukaisesti, mutta ei aina ole samaa mieltä Gorrathin kanssa. Yksi hyvä esimerkki on sarjan ensimmäisessä jaksossa, jossa komentaja varoitti Gorrathia menemästä Kivan ja Megasin perään lähellä olevan aikamadon vuoksi. Sillä muuten he joutuisivat imetyksi siihen reikään ja matkaisivat ajassa taaksepäin, eivätkä pääsisi pois. Gorrath ei kuitenkaan piitannut tästä ja itsepäisenä johtajana käski hyökätä kohti kohdetta.


title: Glorft Commander

text: Komentajan luonne poikkeaa melko paljon johtajastaan Gorrathista, joka on armoton ja itsepäinen strategisti. Glortien komentajana hän usein puhuu asiat tahattoman suoraan Gorrathille, joka monesti suuttuu hänen kommenteistaan ja komentaja itsekin on heti hivenen peloissaan sanomisistaan Gorrathin näyttäessä uhkaavalta. Toisin kuin muut glorftit, komentaja vaikuttaa olevan usein vähemmän julman oloinen, eikä myöskään tiukka pessimisti. Hän on erittäin laskelmoiva ja usein myös huolissaan miten jokin suunnitelma toteutuu, mutta usein antaa periksi Gorrathille, joka on enemmän toiminnallinen oli tilanne mikä tahansa.


title: Bernarr Macfadden

text: Bernarr Macfadden (16. elokuuta 1868 Mill Spring, Missouri, Yhdysvallat – 12. lokakuuta 1955) oli liikuntakulttuurin edustaja. Hän yhdisti kehonrakennukseen ravitsemuksen ja terveyttä koskevia teorioita. Hän perusti lehtiyhtiö Macfadden Publicationsin.


title: Bernarr Macfadden

text: Bernarr Macfadden oli alkuperäiseltä nimeltään Bernard Adolphus McFadden, mutta hän muutti nimensä saadakseen siihen vaikutelman suuremmasta voimasta. Macfadden perusti "Physical Culture" -nimisen lehden 1899 ja loi myöhemmin kustannuskonsernin, johon kuului muun muassa elokuvalehti Photoplay ja roskalehti The New York Graphic. Hän oli aikansa kuuluisuuksia, jonka tuttavapiiriin kuuluivat Shirley Temple, Clark Gable, Franklin D. Roosevelt, Will Rogers ja Rudolph Valentino. Uransa huipulla hän omisti hotelleja ja kerrostalon New Yorkissa.


title: Bernarr Macfadden

text: Hän yritti perustaa uskonnon, jonka taustana olisi ollut liikuntakulttuuri. Hän väitti, että hänen elämänohjeitaan noudattamalla ihminen voi elää 150-vuotiaaksi. Hän oli naimisissa neljä kertaa ja hänellä oli seitsemän lasta. Hän kuoli virtsateiden tulehdukseen.


title: Varenikliini

text: Varenikliini on tupakoinnin lopettamiseen käytettävä reseptilääke. Varenikliinimolekyyli muistuttaa nikotiinimolekyyliä, ja se sitoutuu hermosolujen nikotiinireseptoreihin estäen nikotiinin vaikutusta elimistössä, vähentäen tupakointihalua ja helpottaen nikotiinin puutteesta aiheutuvia vieroitusoireita. Lääkkeen käytön seurauksena tupakointi tyypillisesti tuntuu tupakoitsijasta epämiellyttävältä.


title: Varenikliini

text: Varenikliinia käytetään tyypillisesti 12 viikon kuurina. Kuuri aloitetaan viikkoa ennen tupakoinnin lopettamista. Lääkekuuri voi aiheuttaa joitakin sivuvaikutuksia, joita voi kuitenkin lievittää lääkeannosta säätämällä. Varenikliinin kanssa rinnakkain ei tule käyttää nikotiinikorvaushoitoa.


title: Varenikliini

text: Varenikliinin tehokkuudesta on selkeää näyttöä. Cochrane-tutkimuksessa varenikliinihoitoa saaneista tupakoinnin lopettamista yrittäneistä potilaista 24,4% onnistui lopettamaan tupakanpolton, kun lumelääkettä saaneet tupakoinnin lopettamista yrittäneistä 10,7 % onnistui lopettamisessa.


title: Varenikliini

text: Lääkeyhtiö Pfizer toi varenikliinin Yhdysvaltain markkinoille vuonna 2006. Suomessa varenikliini tuli Kela-korvattavaksi 2014. Varenikliinia käytetään tupakasta vieroituksen lisäksi muussa nikotiinivieroituksessa kuten nuuskan käytön lopettamisessa. San Franciscon yliopiston rottatutkimusten mukaan lääke saattaa auttaa myös alkoholiongelmaisia.


title: Varenikliini

text: Varenikliinia myydään kauppanimellä Champix. Lääke otetaan tablettimuotoisena suun kautta. Toinen Suomessa käytössä oleva reseptilääke tupakoinnin lopettamiseen on bupropioni eli Zyban.


title: Varenikliini

text: Varenikliinin mahdollisia haittavaikutuksia ovat muun muassa päänsärky, pahoinvointi, oksentelu, unettomuus, väsymys, ilmavaivat, huimaus, ummetus ja makuaistin häiriöt. Lääke saattaa aiheuttaa myös painajaisia, itsetuhoisuutta ja masennusoireita.


title: Varenikliini

text: Varenikliini on nikotiini-asetyylikoliinireseptorin αβ-alatyypin osittaisagonisti. Lisäksi se sitoutuu αβ ja heikosti αβ- ja α-alatyyppejä sisältäviin yksiköihin. Varenikliini on α-täysagonisti.


title: Varenikliini

text: Varenikliini on myös 5-HT-reseptori agonisti. Tämä voi olla osallisena mielialaan vaikuttavissa sivuvaikutuksissa.


title: Varenikliini

text: Varenikliini eliminoituu pääasiassa munuaisten kautta.


title: Rajahaudan venesatama

text: Rajahaudan venesatama on Oulussa Rajakylän kaupunginosassa sijaitseva veneilysatama. Satama sijaitsee noin kuuden kilometrin päässä keskustasta pohjoiseen, Perämeren sivulahdesta Kuivasmerestä itään pistävällä Rajahaudan lahdella, Letonniemen suojelualueen kaakkoispuolella.


title: Rajahaudan venesatama

text: Satamassa on 253 venepaikkaa, nosto- ja huoltolaituri sekä veneluiska. Satama on venepaikkojen määrällä mitattuna Pateniemen suuralueen suurin venesatama. Venesataman pohjoispuolella sijaitsee myös Rajahaudan yleinen uimaranta. Satamaan johtaa nimellissyvyydeltään 1,8 metrin syvyiseksi luodattu viitoitettu veneväylä.


title: Stained Class

text: Stained Class on brittiläisen heavy metal -yhtye Judas Priestin neljäs studioalbumi joka ilmestyi vuonna 1978. Levyä on pidetty yhtenä yhtyeen uran huippukohdista. Ensimmäistä kertaa kannessa nähtiin klassiseksi muodostunut kirjasintyyli, joka korvasi aiempien levyjen fraktuuran.


title: Stained Class

text: Valitettavan sivujuonteen klassikkoalbumi sai vuonna 1990 kun kappaletta "Better By You Better Than Me" kuunnellut nuori ja hänen ystävänsä koettivat itsemurhaa 1985 kaverinsa kanssa seurauksella että ystävä sai surmansa. Nuoren perhe nosti yhtyettä vastaan oikeusjutun. Väite kuului, että lauluun oli piilotettu viestejä ("do it, do it" = ), jotka sai kuuluviin soittamalla albumia takaperin. Rob Halford kertoi tämän johtuvan hengitystekniikastaan, joka on samanlainen kuin Elvis Presleyllä, ja että tällaisia tahattomia "piiloviestejä" löytyy myös muista Judas Priestin kappaleista. Syytteet hylättiin. Kappale itse ei edes ole Priestin alkuperäinen sävellys, vaan sen on tehnyt Spooky Tooth -yhtyeen kosketinsoittaja Gary Wright vuonna 1969.


title: Stained Class

text: Vuonna 2001 albumista ilmestyi remasteroitu versio kahden lisäraidan kanssa. 2004 brittiläinen metallilehti Metal Hammer nimesi Stained Classin historian raskaimmaksi albumiksi."Huom.: Tämä on ainoa albumi jonka kappaleiden tekoon osallistuivat kaikki jäsenet.


title: Lilli Tulenheimo

text: Lilli Maria Tulenheimo (o.s. "Horsma", alk. "Högdahl"; 22. kesäkuuta 1880 Helsinki – 10. joulukuuta 1958 Helsinki) oli suomalainen näyttelijä. Hän oli kiinnitettynä Suomen Kansallisteatteriin 1897–1927. Hänen merkittäviä roolejaan olivat muun muassa Orleansin neitsyt, Raimunda (Jacinto Benaventen "Väärä rakkaus"), Ofelia, Lea, Sapfo ja Regina von Emmeritz. Tulenheimolle myönnettiin Pro Finlandia -mitali 1948.


title: Lilli Tulenheimo

text: Tulenheimon puoliso oli Suomen pääministeri ja Helsingin kaupunginjohtaja Antti Tulenheimo. Hänen sisariaan olivat näyttelijät Päivi Horsma-Salo ja Arna Högdahl.


title: Leopold Frankenberger

text: Leopold Frankenberger tai Frankenreiter (?-1860?, Graz?, Itävalta) oli Adolf Hitlerin asianajajan Hans Frankin kertoman mukaan Hitlerin juutalainen isoisä.


title: Leopold Frankenberger

text: Hakiessaan syntymätodistusta Hitlerin isälle Aloisille vuonna 1837 tuore 42-vuotias äiti Maria Anna Schicklgruber kieltäytyi mainitsemasta isän nimeä. Poika kirjattiin aviottomaksi lapseksi ja sai äitinsä sukunimen Schicklgruber. Viisi vuotta Aloisin syntymän jälkeen Maria Anna avioitui Johann Georg Hiedlerin kanssa, joka ei kuitenkaan eläessään tunnustanut poikaa omakseen. Johann Georgin veli Johann Nepomuk Hüttler virallisti Johann Georg Hiedlerin Alois Schicklgruberin isäksi vasta 1876, 20 vuotta Johann Georgin kuoleman jälkeen. Alois Hitlerin isästä ja Adolf Hitlerin isoisästä ei ole näin varmuutta, vaikka yleensä historioitsijat pitävät veljeksistä jompaakumpaa todennäköisimpänä ehdokkaana.


title: Leopold Frankenberger

text: Hans Frankin, Hitlerin asianajajan Nürnbergin oikeudenkäyntien aikana antaman kertomuksen mukaan Hitler olisi palkannut hänet tutkimaan sukutaustaansa vuoden 1930 aikoihin. Frank olisi tutkimustensa perusteella löytänyt tietoja, joiden mukaan Hitlerin isä oli mahdollisesti, ellei todennäköisesti puoleksi juutalainen. Maria Anna Schicklgruber olisi työskennellyt keittäjättärenä vauraalle juutalaisperheelle nimeltään Frankenberger. Perheen poika, 19-vuotias Leopold olisi saattanut tuolloin 42-vuotiaan Maria Annan raskaaksi. Välttääkseen skandaalin perhe olisi maksanut korvausta Maria Annalle kunnes Alois täytti 14. Lisäksi perheen ja Maria Annan välillä olisi käyty vuosien ajan kirjeenvaihtoa, mikä olisi tietysti kertonut vallitsevista lämpimistä väleistä.


title: Leopold Frankenberger

text: Sekä Hans Frank että Hitler pitivät kuitenkin todennäköisimpänä vaihtoehtona virallista isoisää, Johann Georg Hiedleriä.


title: Leopold Frankenberger

text: Historioitsija Werner Maserin mukaan juutalaisperheen oleskelu Grazissa 1800-luvun puolivälin aikoihin oli erittäin epätodennäköistä, koska alueella ei valvotun säädöksen mukaan saanut oleskella pysyvästi juutalaisia. Lisäksi Leopold Frankenbergeristä tai Frankenreiteristä tai hänen perheestään ei löydy merkintöjä eikä mainintoja alueen kirjoissa tai rekistereissä.


title: Leopold Frankenberger

text: Psykologi Walter C. Langerin toisen maailmansodan aikana laatimasta psykologisesta profiilista löytyy samankaltainen olettamus Hitlerin isoisästä. Langerin mukaan isoäiti olisikin työskennellyt aateloidun juutalaisen pankkiirisuvun Rothschildien taloudessa ja Aloisin isä olisi ollut joku Rothschildeista. Väitteen mukaan Itävallan kansleri Engelbert Dollfuss olisi ottanut asiasta selvän ja Hitler olisi tästä kuultuaan jouduttanut Itävallan liittämistä ja Dollfussin murhauttamista. Langerin lähteet koostuivat natseja paenneiden saksalaisisten ja takinkääntäneiden ex-natsien lausunnoista, joiden arvoa on myöhemmin kritisoitu.


title: Kovalevy

text: Kovalevy voi tarkoittaa seuraavia asioita:


title: HDF-levy

text: HDF-levy () on ohut kova puukuitulevy, joka valmistetaan kuivausmenetelmällä hienorakenteisesta puukuidusta. Valmistuksessa käytetään myös sideainetta, kuten formaldehydihartseja, jotka voivat aiheuttaa terveyshaittoja erityisesti HDF-levyjen kanssa työskentelevien parissa. HDF-levyn rakenne on kauttaaltaan homogeeninen ja erittäin tiivis, yleensä 500–1450 kg/m³. HDF-levystä saadaan hyvin säänkestävää ja se on helposti työstettävissä.


title: HDF-levy

text: HDF-raakalevyn molemmat pinnat ovat sileät. Levyjä saa myös pinnoitettuna melamiinilla, viilulla tai maalilla sekä myös eri tavalla rei'itettynä tai jyrsittynä. Levypaksuudet ovat yleensä 3–6 mm. HDF-levyä käytetään laajalti esimerkiksi kalusteteollisuudessa, lattianpäällysteiden runkorakenteena, oviteollisuudessa pintarakenteena ja ajoneuvoteollisuudessa.


title: HDF-levy

text: HDF-levyä ei valmisteta Suomessa.


title: Muistomitali

text: Muistomitalilla tarkoitetaan jonkun asian tai tapahtuman muistoksi annettavaa mitalia. Suomen kunniamerkkikäytännössä muistomitalit ovat tavallisesti nauhassa rinnassa kannettavia kunniamerkin luonteisia mitaleja. Muistomitaleja on eri muotoisia ja erityyppisiä. Ristin muotoista muistomitalia voidaan kutsua muistoristiksi.


title: Muistomitali

text: Suomessa tyypillisimmät muistomitalit ovat sisällissodan (1918) ja heimosotien (1918-1922) kuin myös toisen maailmansodan ajalta talvisodan (1939-1940) sekä jatko- ja Lapin sodan (1941-1945) muistomitalit. Nämä mitalit sai hakemuksesta jokainen sotaan osallistunut suomalainen, kuitenkaan sisällissodan mitalia ei punaisten puolella taistelleille ole myönnetty. Lisäksi pääosa toisen maailmansodan suomalaisista sotaveteraaneista on oikeutettu saamaan sodanaikaisen joukko-osastonsa muistoristin.


title: Operaattori

text: Operaattori voi tarkoittaa seuraavia:


title: Kalle Määttä (lentopalloilija)

text: Kalle Määttä (s. 4. lokakuuta 1984) on suomalainen lentopalloilija, joka on pelannut Mestaruusliigassa Rovaniemen Perpon, Team Lakkapään, Oulun Ettan ja Hurrikaani Loimaan riveissä, . Pelipaikaltaan Määttä on passari. Määttä on kolminkertainen Suomen mestari kausilta 2007, 2008 ja 2011. Hän on saanut kaksi SM-hopeaa ja yhden SM-pronssin.


title: Kalle Määttä (lentopalloilija)

text: Kahdeksanvuotiaana lentopallon aloittanut Määttä pelasi koko junioriaikansa Puolangan Ryhdin riveissä. Lahjakkaan lentopalloilijan alun tie vei peruskoulun jälkeen Kuortaneelle, poikien valtakunnalliseen valmennuskeskukseen, jossa opiskelivat kaikki maan parhaimmat lukio ikäiset poikajuniorit.


title: Kalle Määttä (lentopalloilija)

text: Määttä siirtyi kahden Kuortaneella vietetyn vuoden jälkeen pelaamaan Oulun Ettaan, SM-liigaan. Oulussa Määttä pelasi yhteensä kolme kautta ja suoritti lukion sekä armeijan samalla. Kaudella 2005-2006 Määttä siirtyi Rovaniemelle Perungan Poikien riveihin. Ensimmäisellä kaudella Perpon riveissä hän voitti pronssia. Määttä oli joukkueen kakkospassari.


title: Kalle Määttä (lentopalloilija)

text: Napapiirin Palloketut ja Perungan Pojat yhdistivät voimavaransa 2006 kauden päätteeksi ja joukkueen nimeksi tuli Rovaniemen Santasport. Määttä jatkoi Santasportin riveissä uraansa. Santasport voitti heti ensimmäisellä kaudella Suomen mestaruuden kukistamalla jännittävässä ja kovatasoisessa finaalisarjassa Pielaveden Sammon otteluvoitoin 3–2. Määtän rooli joukkueen riveissä oli edelleen kakkospassari.


title: Kalle Määttä (lentopalloilija)

text: Kaudella 2007-2008 Määttä sai uransa todellisen näyttöpaikkansa, kun hän passasi hallitsevan Suomen mestarin ykköspassarina. Santasportin ja Perungan Poikien passipeliä monta vuotta johtanut latvialainen Ugis Krastins päätti jättää Suomen lentopallokentät, ja Santasport antoi Määtälle mahdollisuuden ykköspassarin rooliin. Vielä kesällä media uskoi että Santasport tulisi hankkimaan passihommiin kokeneemman pelimiehen kuin Määttä, mutta näin ei Lapissa lopulta tehty.


title: Kalle Määttä (lentopalloilija)

text: Santasportin joukkueen uskottiin tippuvan kärkitaisteluista, kun Määttä nousisi ykköspassariksi. Näin ei kuitenkaan käynyt, vaan Määttä pelasi loistavan kauden joukkueen väreissä. IS-veikkaaja nosti hänet positiivisimmaksi yllättäjäksi liigassa, kun kaudesta oli pelattu puolet. Määttä jatkoi hyviä otteita ja johdatti Santasportin finaaleihin asti. Finaalisarja päättyi Santasportin yllättävään Suomen mestaruuteen ja Määttä oli yksi joukkueensa juhlituimmista sankareista. Hän voitti uransa ensimmäisen SM-mitalin ykköspassarin roolissa.


title: Kalle Määttä (lentopalloilija)

text: Kauden päätteeksi Määttä valittuun vuoden tulokkaaksi, vaikka hän olikin pelannut SM-liigassa monta kautta. Hän teki lopullisen läpimurtonsa liigassa. Kaudella 2008-09 Santasport voitti Määtän johdolla runkosarjan SM-liigassa ja eteni lopulta SM-hopealle asti. Kaudella 2009-10 Santasport-nimestä takaisin PerPoon vaihtanut rovaniemeläisseura ei selviytynyt mitalipeleihin. Seuraavalla kaudella Määttä oli joukkueensa ykköspassari jälleen, kun Team Lakkapää (PerPo) voitti Suomen mestaruuden.


title: Kalle Määttä (lentopalloilija)

text: Määttä juhli uransa toista SM-pronssia kauden 2011-12 päätteeksi. Kauden aikana hän voitti myös Suomen Cupin hopeaa.


title: Kalle Määttä (lentopalloilija)

text: Vuonna 2013 Määttä siirtyi Hurrikaani Loimaseen.


title: Kalle Määttä (lentopalloilija)

text: Suomen lentopallomaajoukkueen päävalmentajalta Mauro Berrutolta ei jäänyt huomaamatta Määtän hyvät otteet kauden 2007-2008 aikana. Hän valitsikin Määtän maajoukkueryhmään, josta hänet valittiin lopulliseen joukkueeseen Lentopallon maailmanliigaan. Määttä pelasi ensimmäiset A-maaottelunsa Yhdysvaltoja vastaan 26. -27. kesäkuuta Yhdysvalloissa vuonna 2008.


title: Kalle Määttä (lentopalloilija)

text: Määttä on ammatiltaan tietotekniikkainsinööri.


title: Janne Kangaskokko

text: Janne Kangaskokko (s. 29. joulukuuta 1983 Kärsämäki) on suomalainen lentopalloilija. Kaudella 2013–2014 hän edusti oululaista Ettaa Mestaruusliigassa.


title: Janne Kangaskokko

text: Junioreissa Kangaskokko pelasi kaksoisedustuksella Kärsämäen Katajassa ja Pudasjärven Urheilijoissa. Ensimmäisen SM-liigakautensa hän pelasi 2004–2005 Perungan pojissa. Hän pelasi kaksi kautta keskitorjujana, mutta kaudella 2006–2007 pelipaikka vaihdettiin hakkuriksi. Perungan pojat ja Napapiirin Palloketut yhdistivät kaudella rovaniemeläisen liigalentopalloilun Santasport-joukkueeksi. Kangaskokko pelasi kauden ykkössarjaa Santasport 2:ssa. Kaudella 2007–2008 Kangaskokko siirtyi takaisin Santasportin liigajoukkueeseen hakkurin pelipaikalle ja joukkue saavutti SM-kultaa. Kaudella 2008–2009 Kangaskokko palasi keskitorjujan rooliin Santasportin liigajoukkueessa. Joukkue saavutti kaudella SM-hopeaa.


title: Janne Kangaskokko

text: Kaudella 2009–2010 Kangaskokko vaihtoi seuraa oululaiseen Sun Volleyhin. Pelipaikkana oli jälleen keskitorjuja. Joukkue voitti Suomen Cupissa kultaa ja voitti runkosarjan. Puolivälieräottelussa Joensuun Rientoa vastaan joukkueen hakkuri Marko Aho katkaisi akillesjänteensä ja Kangaskokko asetettiin hakkurin paikalle. Kangaskokko pelasi kauden loput ottelut hakkurina saavuttaen joukkueen kanssa SM-kultaa finaalissa Pielaveden Sampoa vastaan. Mitali oli kaikkien aikojen ensimmäinen oululaisessa lentopalloilussa. Kaudet 2010–2012 Kangaskokko pelasi Sun Vollen riveissä hakkurina, keskitorjujana ja yleispelaajana.


title: Janne Kangaskokko

text: Vuodesta 2012 Kangaskokko on pelannut Ettassa.


title: Janne Kangaskokko

text: "Nuoret"


title: Janne Kangaskokko

text: "Miehet"


title: Kannonkosken kunnanvaltuusto

text: Kannonkosken kunnanvaltuusto on hallintoelin, joka käyttää ylintä päätösvaltaa Kannonkosken kunnassa. Valtuustossa on ollut 17 jäsentä ja vuodesta 2017 alkaen valtuutettuja on 15. Suomen Keskustalla on ollut enemmistö valtuuston paikoista vuodesta 1988 lähtien.


title: Kannonkosken kunnanvaltuusto

text: Vuoden 2017 kuntavaaleissa äänestysprosentti oli 61,4 % ja kunnan ääniharava Sanna Villman (SDP) 109 äänellä.


title: Kannonkosken kunnanvaltuusto

text: Kunnantalo, jossa valtuusto istui, paloi poroksi maaliskuun alussa vuonna 2014.


title: Ranskan ympäriajo 2007 – Prologista 10. etappiin

text: Tämä on luettelo ja selostus vuoden 2007 Ranskan ympäriajon prologista sekä etapeista 1–10.


text: Ranskan ympäriajo 2007 alkoi perinteisesti prologilla, joka ajetiin 7. heinäkuuta. Prologi ajettiin Lontoossa, jonka katuja ja julkisia rakennuksia se seuraili. Matkan pituus oli 7,9 kilometriä.


text: Päivän tulokset ovat samalla myös kokonaiskilpailun tulokset.


text: Kyseessä oli ensimmäinen varsinainen kilpailupäivä, joka ajettiin Lontoosta Canterburyyn ja matkan pituus oli 203 kilometriä.


text: Robbie McEwen päätti etapin voittamalla ajalla 4 tuntia 39 minuuttia ja 1 sekunti. Hänen keskinopeutensa oli 43,7 km tunnissa. Hän saavutti myös parhaan pistekilpailijan vihreän paidan. David Millar sai valkoisen punapalloisen parhaan mäkimiehen paidan ja Venäjän Vladimis Gusev (Discovery Channel) sai parhaan nuoren valkoisen paidan. Sveitsiläinen Fabian Cancellara piti hallussaan toisen päivän kokonaiskilpailun johtajan keltaisen paidan.Ranskan ympäriajon toinen etappi kilpailtiin Dunkerquen satamakaupungista Belgian Flanderin alueen pääkaupunkiin Gentiin 9. heinäkuuta 2007. Belgialaisten odotukset olivat osuudella korkeat, sillä he halusivat nähdä omansa voittavan, ainakin juuri tämän etapin.


text: Muutama kilometri ennen maalia, noin 168,5 kilometrin kohdalla, kuitenkin tapahtui todellinen kolarisuma. Saksalainen Marcel Sieber, joka ajaa Milram-tallin väreissä, koukkasi äkisti ja ennalta arvaamatta pyörällään tien laidalta toiselle. Tämän seurauksena hän törmäsi italialaiseen Manuel Quinziatoon, joka edustaa Liquigas-tallia (samaa kuin suomalainen Kjell Carlström). Törmäyksen seurauksena molemmat ajajat kaatuivat ja yli 30 heidän perässään tullutta pyöräilijää ei onnistunut jarruttamaan ajoissa ja seurauksena oli valtaisa kolariryväs.


text: Rytäkässä loukkaantuivat useat ajajat ja kilpailua kahden päivän jälkeen johtanut sveitsiläinen Fabian Cancellara loukkasi vasemman kätensä, mutta hän kuitenkin onnistui jatkamaan matkaansa ja säilytti itsellään myös kolmannen kilpailupäivän päätteeksi keltaisen paidan. Pahiten loukkaantunut italialainen Daniele Bennati joutui turvautumaan sairaalahoitoon lonkkavamman vuoksi.


text: Kilpailun voitti Tom Boonenin apuajajana toiminut belgialainen Gert Steegmans voittaen uransa ensimmäisen Ranskan ympäriajon etapin; toiseksi tuli samaa tallia edustanut Tom Boonen. Kolmanneksi polki Filippo Pozzato, joka on Kjell Carlströmin tallikaveri.Ranskan ympäriajon kolmas etappi poljettiin kahden maan alueella, Belgiassa ja Ranskassa. Päivän matka oli koko kilpailun pisin eli 236 kilometriä. Taival alkoi Flaaminkielisestä Waregemistä ja päättyi ranskankieliseen Compiègnen kaupunkiin. Profiililtaan poljettu matka oli hivenen mäkisempi kuin eilinen 2. etappi, sillä keskinopeudeksi saatiin "vain" 33,5 kilometriä tunnissa. Kun matkaa oli tehty 202,5 kilmetriä niin Blérancourtin kohdalla oli matkan ainoa vaikeampi osuus, joka on luokiteltu vaikeusasteeltaan 4. luokkaan.Ranskan ympäriajon neljäs etappi ajettiin vanhoilla Ranskan hallitsijasuvun Kapetingin peritömailla 11. heinäkuuta ja se oli pituudeltaan 190 kilometriä. Kilpailu alkoi vanhasta kuninkaallisen tien kaupungista Villers-Cotterêts'sta ja päättyi Joignyyn. Etappi oli tyypillinen tasamaalla tapahtuvä kirikilpailu.Ranskan ympäriajon viides etappi ajettiin 12. heinäkuuta ja sen pituus oli 184 kilometriä. Kilpailijoiden taival alkoi Chablisin kaupungistä ja päättyi vähintään 4 ja puoli tuntia kestettyään Autunin kaupunkiin.


text: Päivän etapin voittoon polki Italian, Liguigas-tallia edustava Filippo Pozzato, suomalaisajaja Kjell Carlströmin seuratoveri. Toiseksi sijoittui Oscar Freire ja kolmanneksi Daniele Bennati. Keltainen yleiskilpailun johtajan paita säilyi kyitenkin sveitsiläinen Fabian Cancellaran yllä.


text: Suomeaa edustava Kjell Carlströn romahti etapilla melkein täysin ja hänen sijoituksensa oli vasta 154, jolla hän sijoittuu kokonaiskilpailussa sijalle 161. Carlströn kuitenkin piti päivää kokonaisuudessaan melko onnistuneena kun hän totesi: "Tänään oli kova päivä. Se ei mennyt aivan sillä tavalla, kuin olin itse etukäteen ajatellut. Mutta oli hienoa olla pohjustamassa meidän joukkueen ensimmäistä Tourin etappivoittoa".Ranskan ympäriajon kuudes etappi ajettiin tasamaakilpailuna 13. heinäkuuta, joten kirimiehet olivat jälleen keskeisissä rooleissa. Kilpailun aikana jätettiin taakse Burgundin alue ja saavuttiin etelämpänä sijaitsevaan Rhône-Alpesin alueelle. Kisa alkoi Semur-en-Auxoisista ja päättyi Bourg-en-Bresseen. Pituutta matkalla oli tasan 200 kilometriä.


text: Kilpailun ja eritoten etapin yllätyksenä voidaan pitää britti Bradley Wigginsiä, joka karkasi omille teilleen jo kahden kilometrin matkanteon jälkeen. Hän polki melkein koko matkan yksin kärjessä ja vasta seitsemän kilometriä ennen maalia pääjoukko tavoitti hänet, sillä hän ei jaksanut enää pitää yllä tappaavaa vauhtiaan, vaan sijoittui lopulta viimeiseksi eli sijalle 183.


text: Perjantai ja 13. päivä eivät olleet epäonnen päivä ainakaan Belgialaiselle kilpailijalle Tom Boonen, sillä hän onnistui tiukassa kiritaistelussa voittamaan etapin. Tekoon, johon hän ei ole pystynyt Ranskan ympäriajossa kahteen vuoteen. Voitto oli niukka, sillä toiseksi tullut Espanjan Oscar Freire ja Saksan Erik Zabel hävisivät voittajalle vain niukasti. Sveitsin Fabian Cancellara piti hallussaan keltaisen johtavan kilpailijan paidan.


text: Kilpailun häntäpäässä ajava Suomen Kjell Carlström totesi etapin sujuneen odotusten mukaisesti, sillä tulevina päivinä kirimiehillä ei voitonmahdollisuuksia ole.Ranskan ympäriajon seitsemäs etappi ajattiin Ranskan kansallispäivänä 14. heinäkuuta. Reitin pituus oli 197 kilometriä ja nyt oli kyseessä ensimmäinen todellinen mäkimisten kisa, jossa kilpailijat joutuivat kokemaan alppien mystisten nousujen vaikeuden välillä Bourg-en-Bresse ja Le Grand-Bornand


text: T-Mobile-teamin saksalainen Linus Gerdemann voitti tämän ensimmäisen vuoristoetapin. Ajetun etapin lisäksi hän säi ylleen kilpailua tähän asti johtaneen Sveitsin Fabian Cancellaran pitämän keltaisen paidan. Toiseksi päivän etapilla sijoittui espanjalainen, Euskatel-joukkueen Inigo Landaluze ja kolmanneksi jätettiin myös espanjalainen Saunier-Duval-tallia edustanut David de la Fuente.


text: Gerdemann oli irtioton tehneen 15 muun kilpailijan kanssa. 15 kilometriä ennen maalia Gerdmann aloitti yksinäisen hyökkayksensa vaikeassa Col de la Colombieren nousussa, joka on sijoitettu ykköskategoriaan. Tässä hyökkäyksessään hän onnistui, vaikka oli tehnyt töitä joukkueensa ykkösajajan Michael Rogersin puolesta.


text: Suomalainen Kjell Carlström paransi kokonaiskilpailun sijoitustaan sijalle 94. tullen etapilla sijalle 63Tour de Francen kahdeksas etappi oli ensimmäinen todellinen vuoristoetappi Alpeilla. Matka ajetiin 15. heinäkuuta ja se oli pituudeltaan 165 kilometriä. Matkaan lähdettiin Le Grand-Bornandistä ja se päättyi korkealle Tignesiin ja 2088 metrin korkeuteen.


text: Kisan nousut olivat pääsääntöisesti ensimmäisen kategorian nousuiksi lukiteltuja:


text: Kahtena edellisenä vuonna kisan mäkimestaruuden voittanut tanskalainen Michael Rasmussen saavutti etapilla hienon voiton. Voittonsa myötä hän sai pukea ylleen kokonaiskilpailua johtavan pyöräilijän keltaisen paidan. Hänen kykynsä nousta mäkiä oli jälleen kerran merkittävä ja viimeisen lähes 18 kilometrin nousun hän taittoi lähes kokonaan yksin. Voittomarginaali oli markittävä, sillä hän voitti toiseksi sijoittunutta Iban Mayota 2 minuuttia ja 47 sekuntia.


text: Suomalainen Kjell Carlströn oli suoritukseensa tyytyväinen, vaikka hävisikin Rasmussenille yli 14 minuuttia ja sijoittui etapilla sijalle 42. Kokonaiskilpailussa Kjell Carlströn paransi merkittävästi sijoitustaan ja oli sijalla 60.Tour de Francen yhdeksäs etappi ajettiin alppien jälkitunnelmissa 17. heinäkuuta ja se oli pituudeltaan 161 kilometriä.Matka oli vielä mäkiosuuteen kuuluva, sillä siinä oli kaksi ykkösluokan nousua. Kilpailijat lähtivät liikkeelle Val d'Isèrestä ja päättivät päiväurakkansa Briançoniin. Ranskan tasavallan presidentti Nicolas Sarkozy oli seuraamassa tällä kisaa tällä kilpailun etapilla.


text: Kilpailijoilla on tiukkana tehtävänään vain kahden nousun suorittaminen: ensimmäinen oli heti lähdön jälkeen "col de l'Iseram", jolloin reitti kohosi 2770 metriin, tämän vuotisen kisan korkeimpaan pisteeseen, ja ennen maaliviivaan toinen, "col di Calibier", ja tällöin reitti kohosi 2645 metriin.Ranskan ympäriajon kymmenes etappi ajettiin 18. heinäkuuta. Etappi oli tyypillinen tasamaaetappi, joka ajettiin Tallardin ja Marseillen kaupunkien välillä. Taipaleen pituus oli 229 kilometriä.


text: Kilpailupäivän suurin uutinen kosketti kuitenkin keskettänyttä saksalaista T-Mobile Teamin ajajaa Patrik Sinkewitziä, jota epäillään testosteronin käytöstä harjoitusvaiheen aikana 8. kesäkuuta 2007. Saksalaiset televisiokanavat ARD ja ZDF keskeyttivät lähetyksensä Ranskan ympäriajosta välittömästi tiedon saavuttua.


title: Karstulan kunnanvaltuusto

text: Karstulan kunnanvaltuusto on Karstulan kunnan ylin päättävä elin. Se koostuu nykyisin 27 kunnallisvaaleilla valittavasta jäsenestä. Vaaleista 1996 alkaen keskustalla on ollut enemmistö valtuuston paikoista.


title: NMP

text: NMP voi tarkoittaa ainakin seuraavia asioita:


title: Harvester of Sorrow

text: Harvester of Sorrow on thrash/heavy metal -yhtye Metallican kappale, joka julkaistiin 28. elokuuta 1988 ensimmäisenä singlenä "...And Justice for All" -studioalbumilta. Kappale on albumin tunnetuimpia kappaleita ”Onen” sekä ”Blackenedin” lisäksi. Metallican esitettyä kappaleen Moskovassa 1991 se nousi suurempaan suosioon. Kappaleen sanoitukset viittaavat ihmiseen, joka kärsii vihaa ja surua. Kappale on albumin kuudes kappale, ja ensimmäisinä nauhoitettujen joukossa.


title: Harvester of Sorrow

text: Kappale on tempoltaan hidas, mutta aggressiivinen ja sisältää raskaan kitarariffin.


title: Harvester of Sorrow

text: Single nousi Suomen virallisen listan sijalle 1.


title: Morton Downey Jr.

text: Morton Downey Jr. (s. Sean Morton Downey, 9. joulukuuta 1933 – 12. maaliskuuta 2001) oli yhdysvaltalainen kiistanalainen talk show -isäntä, näyttelijä, laulaja ja DJ. Hän oli trash-talk-formaatin uranuurtaja.


title: Morton Downey Jr.

text: Downey syntyi Los Angelesissa laulaja Morton Downeyn ja Barbara Bennettin perheeseen. Isänsä lailla hän aikoi ryhtyä laulajaksi. Hänen tunnetuimpia hittejään on mm. "Boulevard of Broken Dreams".


title: Morton Downey Jr.

text: 1980-luvulla Downey toimi talk-show-isäntänä Sacramentossa, jossa hän hankki oikeistolaisen ja populistisen tyylin, ja väitti vastaan jokaiselle, jolla oli liberaali näkökulma. Hän tuli tunnetuksi sanaharkastaan Wally Georgen kanssa. Taistelun lopputuloksena poliisi joutui painamaan Downeyn lattiaan. Myöhemmin hän matkasi New Jerseyhin, jossa nauhoitettiin "Morton Downey Jr. Show'ta", joka lopetettiin kahden vuoden kuluttua alhaisten katsojalukujen takia. Yksi ohjelman tunnusmerkeistä oli Mortonin tapa puhaltaa tupakan savua vieraiden kasvoille. Hän piti erityisesti vieraidensa ärsyttämisestä.


title: Morton Downey Jr.

text: Menestyttyään pop-kulttuurissa Downey kutsuttiin Saturday Night Liveen ja myös hänen näyttelijäuransa alkoi. Elokuvia, joissa hän näytteli olivat "Nörttien kosto 3" ja "Predator 2".


title: Morton Downey Jr.

text: Downeyn ohjelman suosion alkaessa laskea 1989, hän oli mukana välikohtauksessa San Franciscon lentokentän vessassa. Hän väitti uusnatsien hyökänneen hänen kimppuunsa, maalanneen hakaristin hänen kasvoihinsa ja yrittäneen ajella hänen päänsä paljaaksi. Jotkin epäjohdonmukaisuudet Downeyn tarinassa (kuten se että hakaristi oli maalattu väärinpäin, mikä viittasi siihen, että Downey oli maalannut merkin itse), ja poliisien epäonnistuminen tukevien todisteiden löytämisessä saivat monet uskomaan että tapaus oli huijausta ja huomion etsintää. Muutaman kuukauden kuluttua ohjelma lopetettiin.


title: Morton Downey Jr.

text: Downey esiintyi myös "WrestleMania V'ssä" samana vuonna. Hän oli yksi Roddy Piperin vieraista. Sketsissä hän vihastutti Piperia puhaltelemalla tupakkasavua hänen kasvoilleen ja kutsumalla häntä transvestiitiksi. Lopulta Piper tasoitti tilanteen suihkuttamalla vaahtoa vaahtosammuttimella Downey'a kasvoihin. "The Tonight Show'n" kuuluttajaa Downey iski tuolilla ja löi häntä.


title: Morton Downey Jr.

text: Haastatteluissa hän katui joistain äärimmäisyyksistään TV-show'ssaan, sanoen että oli mennyt liian pitkälle. Hän kuitenkin väitti, että hänen ohjelmansa oli parempilaatuinen kuin Jerry Springerin.


title: Morton Downey Jr.

text: Kuuluisien vanhempien myötä Downey syntyi helppoon elämään. Hänet kasvatettiin Massachusettsissa. Hänellä oli neljä lasta neljästä eri avioliitosta. Hän ei ole sukua Robert Downey Jr.'lle, mutta Super Mario-pelisarjassa esiintyvä Morton Koopa Jr. on nimetty hänen mukaansa.


title: Morton Downey Jr.

text: Vuonna 1996 Downeylle diagnosoitiin keuhkosyöpä ja häneltä poistettiin yksi keuhko. Hän oli polttanut raskaasti ja liittyi nyt tupakanvastustajiin ja puhui tupakkaa vastaan kuolemaansa asti. Hän syytti tupakanvalmistajia valehtelusta kuluttajille.


title: Jukka Sihvonen

text: Jukka Sihvonen on ainakin seuraavien henkilöiden nimi:


Helvetissä on erityinen paikka naisille jotka eivät auta toisiaan, alkuteos on tohtori Lotta Snickaren ja kirjailija ja toimittaja Liza Marklundin kirja, jonka on Ruotsissa julkaissut Piratförlaget vuonna 2005. Kirjassa kannustetaan naisia pitämään yhtä ja esitetään naisten urakehitystä haittaavia esteitä. Kirjan on suomentanut Sanna Manninen ja sen kustantaja Suomessa on Otava. Kirjan nimi on lainaus Madeleine Albrightilta.


title: Tka9

text: Tka9 on Rautatieviraston myöntämä ratatyökoneiden kalustosarjatunnus. Kalustosarjaan kuuluu toistaiseksi yksi ratatyökone, Destian tytäryhtiön, rautateiden kunnossapitoon keskittyvän tytäryhtiön Destia Railin hallinnassa oleva Tka9 nro 91901. Kyseinen yksikkö sai Rautatieviraston hyväksynnän keväällä 2007.


title: Tka9

text: Sarjan ensimmäinen yksikkö on Saalasti Oy:n valmistama, ja se on tyyppiä Railbear 330. Työkoneessa on Deutzin valmistama V6-moottori, teholtaan 330 kW. Yksikön suurin nopeus on 80 kilometriä tunnissa. Se on varustettu tilavalla ilmastoidulla ohjaamolla, jossa on kuljettajan lisäksi tilaa yhdeksälle henkilölle.


title: The Dukes of Hazzard

text: The Dukes of Hazzard on vuonna 2005 ensi-iltansa saanut komediaelokuva, joka perustuu samannimiseen televisiosarjaan. Elokuvan ohjasi Jay Chandrasekhar ja pääosissa ovat Seann William Scott, Johnny Knoxville ja Jessica Simpson. Elokuvan pituus on 1h 46min ja ikäraja K-11.


title: The Dukes of Hazzard

text: Elokuva kertoo kahdesta serkuksesta Bo ja Luke Dukesta, joiden jokapäiväiseen työhön kuuluu enonsa Jessen pontikan kuljettaminen ja jakelu. Kuljetusautona toimii General Lee, Bo'n rakas auto, vuoden 1969 Dodge Charger. Hazzardin kunnanjohtaja Boss Hogg käyttää kaikki päivät Hazzardin väen petkutusyrityksiin jotka useimmiten epäonnistuvat. Pikkukaupunkiin saapuu suuri rallitapahtuma johon Bo osallistuu yrittäen rikkoa Billy Prickettin ennätyksen eli viisi peräkkäistä voittoa. Mutta kun Hazzardin epärehelliset poliisivoimat Boss Hoggin käskystä takavarikoivat Dukejen tilan alkavat Bo ja Luke selvittää mitä Hogg tällä kertaa aikoo.


title: Jukka Sihvonen (professori)

text: Jukka Sihvonen on suomalainen professori. Hän on syntynyt Virroilla. Sihvonen toimii Turun yliopiston elokuvatutkimuksen professorina mediatutkimuksen oppiaineessa. Sihvonen valmistui filosofian kandidaatiksi vuonna 1979, lisensiaatiksi vuonna 1983 ja tohtoriksi vuonna 1993.


title: Piilopirtti (elokuva)

text: Piilopirtti on Seppo Huunosen ohjaama suomalainen elokuva vuodelta 1978. Sen pääosissa esiintyvät Leo Lastumäki, Erkki Liikanen, Petra Frey ja Ritva Valkama. Myös sivuosissa nähdään monia tunnettuja näyttelijöitä, kuten Olavi Ahonen, Kauko Helovirta, Jyrki Kovaleff ja Risto Mäkelä. "Piilopirtti" on esitetty televisiossa vuosina 1982 ja 2017.


title: Piilopirtti (elokuva)

text: Elokuvan tarinasta antaa käsitystä sen alaotsikko ”Vilhon ja Matin vieroitusloma eli seitsemän synnin selibaatti”.


title: Piilopirtti (elokuva)

text: "Video-oppaassa" vuodelta 1994 Esko Rautakorpi pitää "Piilopirttiä" tylsästi toteutettuna komediayritelmänä ja Huunosen menestyselokuvan "Lampaansyöjien" heikkona toisintona. Hän antaa sille tähtien sijaan pommin, mikä vastaa sanallista arviota ”täysin epäonnistunut tekele”.


title: Kombinaatti

text: Kombinaatti tarkoittaa sarjaankytkettyä moduulisysteemiä, jossa yhden moduulin tuote on toisen moduulin syöte.


title: Kombinaatti

text: Kun kombinaatin lopputuote on energia, puhutaan usein aggregaatista: tällöin polttomoottori muuttaa polttoaineen kemiallisen energian ensin mekaaniseksi energiaksi, joka puolestaan muutetaan generaattorissa sähköenergiaksi.


title: Kombinaatti

text: Yleisessä kielenkäytössä "kombinaatilla" tarkoitetaan tehdasta, jossa valmistetaan raaka-aineista ensin välituotetta tai puolivalmistetta ja puolivalmisteesta edelleen lopputuotetta.


title: Kombinaatti

text: Kombinaatteja ovat esimerkiksi rauta-terästehdaskombinaatti, joka käsittää rautatehtaan (sintraamo, koksaamo, voimala, masuuni) ja terästehtaan (konvertteri, valssaamo, pakkaamo), sekä selluloosa-paperitehdaskombinaatti, johon kuuluu selluloosatehdas (kuorimo, hakkuri, keittola, kuivaamo, soodakattila, voimala) ja paperitehdas (hollanteri, kalanteri, paperikone, pakkaamo). Kombinaateissa voi olla myös useampia tehtaita. Esimerkiksi Ford Motor Companyn autokombinaatti Dearbornissa Michiganissa käsittää rautatehtaan, terästehtaan, konepajan ja autotehtaan.


title: Kombinaatti

text: Sosialistisissa maissa termillä "kombinaatti" tarkoitettiin usein tuotantolaitosten yhdistymää, konsernia. Termi oli erityisesti käytössä Neuvostoliitossa ja DDR:ssä. Sosialistimaissa kombinaattiin liittyivät tuotannon ohella usein myös tuotekehittely, tutkimus ja markkinointi. Kombinaatin johdossa oli suurin yritys.


title: Kōan

text: Kōan (; kor. kong-an 공안) on tarina, dialogi, kysymys tai toteamus, jota käytetään zen-buddhalaisessa harjoituksessa synnyttämään oppilaalle suuren epäilyksen mieli, sekä testaamaan oppilaan kehittymistä zen-harjoituksessaan. Kōaneja käytetään erityisesti japanilaisessa rinzai-koulukunnassa.


title: Kōan

text: Kōan-harjoituksen tarkoituksena on saavuttaa vastaus kōaniin kokemuksen muodossa. Usein koan on paradoksaalinen kysymys juuri sen vuoksi, että sen tarkoituksena on osoittaa loogisen ja dualistisen ajattelun rajallisuus ja täten auttaa oppilas irroittautumaan takertumisestaan ajatteluun. Esimerkiksi kysymykseen ""millainen ääni syntyy yhtä kättä taputettaessa?"" on zen-harjoituksessa täysin tarpeetonta yrittää luoda oikeaa vastausta ajattelulla.


title: Kōan

text: Aloittelevan kōan-harjoituksen tarkoitus on luoda kysymykseen vastaus kokemalla valaistumiskokemus, satori. Kōanin ratkaisu ei tarkoita harjoituksen päättymistä. Onnistuneen vastauksen jälkeen kōan-harjoitus jatkuu uusien kōanien muodossa osana muuta zen-harjoitusta entisen mukaisesti, jotta ratkaisukokemusta opitaan kehittämään, ymmärtämään ja hyödyntämään jokapäiväisessä arjessa.


title: Lotta Snickare

text: Lotta Snickare (s. 1959) on Ruotsin suurimmassa pankissa, Swedbankissa, kouluttajana toimiva tohtori. Hänen ja Liza Marklundin yhteistyössä kirjoittama kirja, "Helvetissä on erityinen paikka naisille jotka eivät auta toisiaan" herätti voimakkaasta kantaaottavuudestaan johtuen runsaasti huomiota Ruotsissa.


title: Lotta Snickare

text: Snickare asuu Tukholman Mälarhöjdenillä yhdessä miehensä Thomasin ja kolmen lapsensa kanssa.


title: Juri Sapega

text: Juri Nikolajevitš Sapega (, 1. tammikuuta 1965 Hrodna, Valko-Venäjä – 29. syyskuuta 2005 Moskova, Venäjä) oli neuvostoliittolainen lentopalloilija ja lajin valmentaja. Sapega saavutti olympiahopeaa lentopallossa vuoden 1988 kesäolympialaisissa. Hän oli syntyperältään valkovenäläinen. Sapega pelasi Neuvostoliiton lentopallomaajoukkueessa vuodesta 1986. Hän kuoli sydänkohtaukseen vuonna 2005.


title: Tuomas Tihinen

text: Tuomas Tihinen (s. 26. joulukuuta 1979) on suomalainen lentopalloilija, joka pelasi yli 20 vuotta Tampereen Isku-Volleyssa,Lentopallon SM-liigassa. Hän voitti urallaan kaksi Suomen mestaruutta ja esiintynyt myös miesten maajoukkueessa. Tihinen on pelannut myös ulkomailla.


title: Tuomas Tihinen

text: Tihinen on pelannut 80 A-maaottelua ja tehnyt kotimaisessa pääsarjassa yhteensä yli 6000 pistettä, enemmän kuin kukaan muu.


title: Tuomas Tihinen

text: Tuomas Tihisen ura lähti liikkeelle Viialassa jo nuorena poikana. Päivät kuluivat parivuotta vanhemman isoveljen Lauri Tihisen kanssa palloillessa lentopallolla. Intohimo lajiin alkoi tuottaa tulosta ja Tihinen teki 17-vuotiaana sopimuksen huippuseura Tampereen Isku-Volleyn kanssa, SM-liigaan. Samalla pelatessaan Isku-Volleyssa hän opiskeli Sammon urheilulukiossa.


title: Tuomas Tihinen

text: Kaudella 2000-2001 21-vuotias nuorukainen nimeltä Tuomas Tihinen valittiin SM-liigan All-Stars joukkueeseen. Viimeistään tuolloin hän painoi nimensä ikuisesti suomalaiseen lentopalloiluun. Kaudella 2002 Tihinen oli Isku-Volleyn kanssa juhlimassa uransa ensimmäistä suomenmestaruutta. Seuraavalla kaudella hän oli jälleen raivannut Isku-Volleyn kanssa itsensä finaalisarjaan, mutta se päättyi viidennessä ja ratkaisevassa ottelussa pettymykseen, kun Perungan Pojat ottivat suomenmestaruuden kotikentällään Rovaniemellä.


title: Tuomas Tihinen

text: Seuraavan kerran SM-mitaleja Tihinen pääsi juhlimaan kaudella 2004-2005, kun Isku-Volley taisteli SM-liigassa pronssille, ennen Raision Loimua. Kaudella 2005-2006 Isku-Volley oli kerännyt Tampereelle lajin suomalaiset tähtipelaajat. Muun muassa Mika Pyrhönen, Jussi Heino, ja Sami Juvonen tekivät paluun joukkueeseen kaudeksi 2005-2006. Isku-Volleyn alkukausi lähti huonosti liikkeelle, mutta pudotuspeleissä joukkue oli omaa luokkaansa ja otti suomenmestaruuden lopulta helposti.


title: Tuomas Tihinen

text: Mestaruuskauden jälkeen Tihinen lähti pelaamaan Ranskan Pro A-liigaam, Avignonin joukkueeseen kaudeksi 2006-2007. Ranskan liiga on yksi Euroopan kovatasoisimmista liigoista. Kausi Ranskassa oli kuitenkin pettymys, sillä Avignonin joukkue ei ollut se mitä Tihinen odotti. Tihinen oli läpi kauden sekä henkisesti, että myös fyysisesti kovilla, kun hän loukkantui loppukaudesta. Hän joutui jättämään väliin loppukauden sekä kesän maajoukkueen pelit Maailmanliigassa, ja EM-kisoissa. Kauden loputtua Ranskassa Tihinen päätti palata kotimaahan, koska ei ollut läheskään tyytyväinen seuraansa. Tihinen palasi tuttuun Isku-Volleyn kokoonpanoon kolmivuotisella sopimuksella kaudesta 2007-2008 alkaen.


title: Tuomas Tihinen

text: Isku-Volleyssa Tihinen nousi odotetusti joukkueen kantavaksi voimaksi. Tihinen pelasi tasaisen kauden ollen SM-liigatilastoissa kärkinimiä sekä vastaanotossa että myös hyökkäyspuolella. Tihinen voitti Iskun riveissä vuonna 2009 SM-pronssia, kuten myös vuonna 2011. Hänet valittiin Mestaruusliigan tähdistöön 2011. Kyseinen kausi oli Tihiselle henkilökohtaisesti parempi kuin edelliset, ja onnistuminen palkittiin myös maajoukkueeseen uudelleenvalinnalla.


title: Tuomas Tihinen

text: Maajoukkueessa Tihinen on pelannut kaudesta 2001 lähtien. Ensi esiintymisensä jälkeen maajoukkueessa Tihinen on noussut joukkueen runkopelaajaksi. Hän on oli mukana melkein kaikissa lentismaajoukkueen otteluissa aina kesään 2007 asti, jolloin hän joutui jättämään maajoukkuekauden väliin loukkaantumisen takia. Hän palasi lentismaajoukkueeseen kesän 2008 maailmanliigaan, kun Mauro Berruto valitsi hänet joukkueeseensa. Tämän jälkeen Tihistä ei nähty maajoukkueessa pitkään aikaan. Paluun hän maajoukkueryhmään kesäksi 2011.


title: Tuomas Tihinen

text: Tihinen on esiintynyt maajoukkueen riveissä Lentopallon maailmanliigassa, MM-karsinnoissa, EM-karsinnoissa, ja Euroopan liigassa.


title: Tuomas Tihinen

text: Tuomas Tihinen on parisuhteessa kilpatanssia harrastavan KTM Anu Purtun kanssa. Nuorena Tihiselle tarjoutui jo paikka lähteä ulkomaille, mutta hän päätti suorittaa ensin koulunsa loppuun Suomessa, sekä hankkia itselleen ammatin. Tuomas Tihinen valmistui suunnitelmien mukaan lopulta vuonna 2006 sähkötekniikan insinööriksi Tampereen Ammattikorkeakoulussa.


title: Tuomas Tihinen

text: Henkilökohtaiset:


title: Tuomas Tihinen

text: Joukkueessa:


title: Joni Mikkonen

text: Joni Mikkonen (s. 13. kesäkuuta 1986) on suomalainen lentopalloilija, joka pelaa kaudella 2012–2013 Saimaa Volleyssa, Mestaruusliigassa. Mikkonen on pelannut ammattilaiskauden ulkomailla Saksan Bundesliigassa kaudella 2010–2011. Hän on voittanut urallaan Suomen mestaruuden vuonna 2012 ja SM-pronssia vuonna 2009 sekä Suomen Cupin hopeaa vuonna 2008.


title: Joni Mikkonen

text: Mikkonen voitti Mestaruusliigan pistepörssin ja tehotilaston kaudella 2012–13. Lisäksi hän teki kauden aikana eniten hyökkäyspisteitä.


title: Joni Mikkonen

text: Mikkonen aloitti lentopallon viisivuotiaana Viialan Pyryssä (nykyinen A-Volley), josta hän siirtyi alkuoppien jälkeen Lauttakylän Lujaan. Lauttakylän Lujan kasvatteja ovat Mikkosen lisäksi muun muassa Mikko Oivanen ja Matti Oivanen. Nuorukainen kulki nuorissa menestyksestä toiseen vaikka joukkueet vaihtuivatkin useaan otteeseen. Lauttakylän Lujassa Mikkonen voitti muun muassa C-poikien SM-kultaa ja pronssia. Myöhemmin hän voitti B-poikien SM-kultaa Lujassa. Lauttakylän Lujan jälkeen Mikkonen siirtyi Isku- Volleyn A-junioreihin ja sen jälkeen Lapin Narvipalloon jossa hän voitti A-poikien SM-hopeaa ja pelasi samalla miesten kolmossarjassa Viialan A-volleyssa. Kaudella 2006 Mikkonen oli voittamassa A-pojissa SM-kultaa A-Volleyssa ja pelasi samalla ykkössarjaa Valkeakosken Isku-Veikkojen väreissä.


title: Joni Mikkonen

text: Mikkonen kuului myös aiemmin nuorten maajoukkueeseen ja hän pelasi ensimmäisen maaottelunsa nuorissa jo 13-vuotiaana.


title: Joni Mikkonen

text: Lentopallon SM-liigassa Mikkonen pelasi ensimmäisen kautensa kaudella 2006–2007. Isku-Volleyssa SM-liigassa pelannut Mikkonen pelasi kauden aikana kehityspelaajasopimuksella, joka mahdollisti hänen pelaamisensa sekä SM-liigassa että myös 1-sarjassa. Lentopallon 1-sarjassa hän pelasi tutussa Valkeakosken Isku-Veikoissa. Valkeakoskella Mikkonen oli joukkueensa tärkein lenkki läpi kauden. Isku-Veikkojen kanssa hän huipensi kautensa SM-liigakarsinnoissa, joista seura nousi kaikkien hämmästykseksi SM-liigaan. Tampereen Isku-Volleyssa Mikkonen oli myös tärkeä palanen joukkuetta ja lopulta Isku-Volleyn joukkue sijoittui neljännelle sijalle SM-liigassa. Sijoitus oli pienoinen pettymys kuitenkin joukkueelle, sillä tavoitteeksi oli asetettu mestaruus. Mikkonen nousi 2007 kevään kohunimeksi pelattuaan kevään ratkaisuhetkillä sekä Isku-Volleyn, että myös Isku-Veikkojen riveissä. Liiganousu toteutui, mutta SM-mitali ei.


title: Joni Mikkonen

text: Toisella kaudellaan SM-liigassa Mikkonen pelasi alkukauden Isku-Veikoissa, mutta vaihtoi pudotuspelien tullessa takaisin Isku-Volleyhin. Hän oli Isku-Volleyn tärkein pelaaja pudotuspeleissä, ja johdatti joukkueen lopulta neljänneksi. Kauden jälkeen hän kirjoitti joukkueen kanssa kolmivuotisen jatkosopimuksen. Mikkonen voitti kaudella 2009–2010 Iskussa SM-pronssia. Seuraavaksi kaudeksi hän siirtyi Saksan Bundesliigan Moerserin riveihin. Kaudeksi 2011–2012 Mikkonen siirtyi Mestaruusliigan Vammalan Lentopallon riveihin. VaLePassa hän voitti Suomen mestaruuden vuonna 2012.


title: Joni Mikkonen

text: Kaudeksi 2012–2013 Mikkonen siirtyi SaVon riveihin jättäen VaLePan.


title: Joni Mikkonen

text: Kauden 2006–2007 ratkaisupeleissä Mikkonen pelasi Isku-Volleyn mukana Suomen mestaruudesta kun hän samalla myös pelasi Valkeakosken Isku-Veikkojen mukana SM-liigan nousukarsinnoissa. Lopulta Isku-Volley ei saavuttanut mestaruutta eikä mitalia, mutta Valkeakosken Isku-Veikot nousi Lentopallon SM-liigaan.


title: Joni Mikkonen

text: Mikkonen aiheutti kohua vuonna 2007 alkukesän aikaan. Hän ei käynyt kertaakaan Tampereen Isku-Volleyn harjoituksissa voimassa olevasta sopimuksesta huolimatta. Mikkonen jätti harjoitukset väliin ilmoittamatta kenellekään mitään. Isku-Volleyn manageri Juhani Vesanen kertoi lehdistölle että Mikkonen oli soittanut hänelle ja kertonut halukkuutensa sopimuksensa purkamiseen. Samalla kävi ilmi, että Mikkonen haluaa pelata 2007–2008 kaudella SM-liigaan nousseen Valkeakosken Isku-Veikkojen riveissä. Lopulta Isku-Volley päätti antaa periksi ja teki Isku-Veikkojen kanssa lainasopimuksen Mikkosesta. Mikkosen piti aluksi pelata Isku-Veikoissa 2007 vuoden loppuun asti, eli kauden puoleen väliin asti, mutta Isku-Volley antoi Mikkosen kuitenkin jäädä Valkeakoskelle runkosarjan loppuun asti.


title: Joni Mikkonen

text: Mikkosen siirtyminen runkosarjan päätyttyä Isku-Volleyhin nosti jälleen kohua. Suomen Lentopalloliitto oli ilmoittanut Isku-Veikoille Mikkosen lainan loppuvan runkosarjan päätyttyä. Isku-Veikot eivät olleet asiasta tietoisia, ja menettivät kenties parhaan pelaajansa pois kauden tärkeimmistä peleistä. Isku-Veikot joutuivat karsimaan liigapaikastaan ilman Mikkosta, kun taas Mikkonen pelasi SM-mitalista Isku-Volleyssa.


title: Joni Mikkonen

text: Kevään 2012 SM-finaaleissa Mikkonen joutui jo avausottelussa jättämään kentän varhain johtuen sydänvaivoista. Mikkoselta otettiin kesken ottelun sydänfilmi ambulanssissa. Mitään hälyttävää ei kuitenkaan löytynyt. Lopulta hakkuri ei pelannut otteluakaan finaalisarjassa sydänvaivojensa alkamisen jälkeen. VaLePa voitti kuitenkin mestaruuden.


title: Joni Mikkonen

text: Kaudeksi 2012–2013 Mikkonen siirtyi Saimaa Volleyhin. Siirtyminen hallitsevasta Suomen mestarista liigassa totutusti tyvipäähän juuttuneeseen SaVoon oli monen mielestä merkki Mikkosen uran hiipumisesta. Lopulta Mikkonen pelasi tilastollisesti uransa parhaimman kauden voittaen Mestaruusliigan pistepörssin ja tehotilaston ja tehden eniten hyökkäyspisteitä koko liigassa. Hän pelasi kauden 19.3 pisteen keskiarvolla. Lisäksi SaVo selvisi seurahistoriansa ensimmäistä kertaa pudotuspeleihin Mikkosen johdolla.2004-2005 Valkeakosken Isku-Veikot (1-sarja)


title: Joni Mikkonen

text: 2005-2006 Valkeakosken Isku-Veikot (1-sarja)


title: Joni Mikkonen

text: 2006-2007 Tampereen Isku-Volley (SM-liiga) & Valkeakosken Isku-Veikot (1-sarja)


title: Joni Mikkonen

text: 2007-2008 Valkeakosken Isku-Veikot (SM-liiga), Tampereen Isku-Volley


title: Joni Mikkonen

text: 2008-10 Tampereen Isku-Volley (SM-liiga)


title: Joni Mikkonen

text: 2010-11 Moerser, Saksan Bundesliiga


title: Joni Mikkonen

text: 2011-12 Vammalan Lentopallo (Mestaruusliiga)


title: Joni Mikkonen

text: 2012-14 Saimaa Volley (Mestaruusliiga)


title: Puolikova kuitulevy

text: Puolikova kuitulevy eli rakennekuitulevy on rakennustarvikkeenä käytettävä puukuiduista puristamalla valmistettu kuitulevy. Levyn valmistukseen käytetään puuhaketta joka hajotetaan hienoksi kuiduiksi.


title: Puolikova kuitulevy

text: Suomessa kuitulevy valmistetaan niin sanotulla "märkämenetelmällä". "Kuivamenetelmällä" valmistettua puolikovaa puukuitulevyä nimitetään MDF-levyksi.


title: Puolikova kuitulevy

text: Materiaalina käytetään pääasiassa puutuoteteollisuuden jätepuusta saatavaa haketta, osin koivukuitupuuta. Hake hajotetaan hienoiksi kuiduiksi ja saatu massa jauhetaan. Kuitujen sitoutuminen toisiinsa perustuu ensisijaisesti huopautukseen ja puun omaan liima-aineeseen, ligniiniin. Kuitujen joukkoon lisätään vettä ja mahdollisesti myös lisäaineita, kuten liimaa. Märkä massa ohjataan viiralle, jossa siitä puristetaan ylimääräinen vesi pois. Kuituraina katkaistaan puristustelojen jälkeen arkeiksi, jotka puristetaan. Puristuksen jälkeen levyt lämpökäsitellään lujuuden lisäämiseksi.


title: Puolikova kuitulevy

text: Puolikovan kuitulevyn tavanomainen tiheys on 300–800 kg/m³. Lujuusluokkia on kolme: A, B, ja C, joissa taivutuslujuus vaihtelee välillä 10-30 MPa, ja poikittaisvetolujuus 0,2-0,7 MPa. Kimmomoduuli on 2 000–3 500 MN/m².


title: Puolikova kuitulevy

text: Valmistuksprosessissa lisäaineilla voidaan parantaa levyjen eri ominaisuuksia: esimerkiksi lujuutta, iskunkestävyyttä, kosteudenkestävyyttä ja palonesto-ominaisuuksia.


title: Puolikova kuitulevy

text: Levykoot ja -paksuudet ovat tuotekohtaisia. Levyjä valmistetaan 6–12 mm vahvuisena, käytetyin vahvuus on 9 mm. "Kalibroidun" levyn mittatarkkuus on tavanomaista parempi. Levykoot ovat tyypillisesti noin 1,2 x 2,8 metriä.


title: Puolikova kuitulevy

text: Yleensä levy on toiselta puolelta sileä ja toiselta kohokuviollinen, "viirattu". Levyjä saa myös eri tavoin pintakäsiteltynä ja pinnoitettuina, sekä rei'itettynä. Levyistä tehdään runsaasti eri muotoisia jalosteita, esimerkiksi pinnoitettuja seinä- ja kattolamelleja.


title: Puolikova kuitulevy

text: Puolikovat kuitulevyt ovat varsin hyvin työstettäviä, levyihin on mahdollista porata reikiä tai sahata loveuksia. Levyä voidaan maalata, tapetoida ja laminoida.


title: Puolikova kuitulevy

text: Puolikovia kuitulevyjä käytetään pääasiassa rakentamisessa, erityisesti taloteollisuudessa esimerkiksi tuulensuojana, lämmöneristeenä, tai levyuumaisten runkopalkkien uumalevynä, sekä kattojen ja seinien pintamateriaalina.


title: Mika Pyrhönen

text: Mika Pyrhönen (s. 23. elokuuta 1975) on entinen suomalainen lentopalloilija, joka pelasi uransa viimeisen kauden Tampereen Isku-Volleyssa kaudella 2007.


title: Mika Pyrhönen

text: Pyrhönen on ollut jo kauan Suomen maajoukkueen runkopelaajia sekä loistanut SM-liigassa. Ennen Isku-Volleyta Pyrhönen on pelannut KuPS-Volleyssa sekä ulkomailla monia vuosia. Pyrhönen siirtyi kreikkalaisen Rethymnonin riveistä Isku-Volleyyn keväällä 2002. SM-kulta 199-senttisellä Pyrhösellä on Isku-Volleyn (2006) lisäksi KuPS-Volleysta vuosilta 1998 ja 2000.


title: Mika Pyrhönen

text: Kauden 2003–04 Pyrhönen pelasi Saksassa Unterhachingissa ja seuraavan kauden Belgiassa Maaseikissa ennen paluutaan Tampereelle 2006.


title: Mika Pyrhönen

text: Lähes 160 A-maaottelua pelannut Pyrhönen palkittiin vuonna 1995 nuorten (20-v) MM-kisojen parhaana torjujana, kun Suomi sijoittui kisoissa neljänneksi. 1996–2006 vuosien välillä Pyrhönen pelasi maajoukkueessa, jonka jälkeen hän päätti antaa tilaa nuorille tähdille.


title: Mika Pyrhönen

text: Pyrhönen on valittu SM-liigan tähtikuusikkoon 2006 ja 2007 kausilla sekä 2007 kaudella hän voitti Ilta-Sanomien tähtikisan ennen Raision Loimun Venezuelalaista Enderwin Herreraa.


title: Melling Hellcat

text: Melling Hellcat on kehitysvaiheessa oleva auto, joka on markkinoille tullessaan nopein tielaillinen automalli. Auton kehityksen aloitti moottoriekspertti Al Melling ja se esiteltiin ensimmäisen kerran helmikuussa 2007. Autot valmistetaan Englannin Rochdalessa 20–30 kappaleen vuosivauhdilla.


title: Melling Hellcat

text: Vaihteisto on kuusivaihteinen sekventiaalivaihteisto, kytkimiä on kaksi.


title: Melling Hellcat

text: Moottori on neljällä turbolla ja kahdella välijäähdyttimellä varustettu V10-moottori.


title: Joe Trohman

text: Joe Trohman (s. 1. syyskuuta 1984) Hollywoodissa) on Fall Out Boy -yhtyeen kitaristi. Hän on perustanut Fall Out Boyn yhdessä Pete Wentzin kanssa. Sen jälkeen, kun he olivat perustaneet bändin, he löysivät jäsenen kirjakaupastakin; Hän oli Patrick Stump. He tekivät vanhojen jäsenten kanssa yhden levyn ja löysivät myöhemmin uuden jäsenen nimeltään Andy Hurley. Siitä syntyi Fall Out Boy.


title: Haaksirikkohuijaus

text:
Haaksirikkohuijaus ("Lovewrecked") on vuonna 2005 tehty komediaelokuva. Elokuvan on ohjannut Randal Kleiser.
Rock-tähti Jason on ollut Jennyn idoli niin kauan kuin tämä jaksaa muistaa. Jenny menee onnesta sekaisin, kun selviää, että hänen unelmiensa mies on tulossa vierailulle paratiisisaaren lomakeskukseen, jossa Jenny on kesätöissä. Kuin kohtalon oikusta Jenny joutuu lähikosketukseen miehen kanssa, kun tämä putoaa laidan yli risteilyalukselta. Jenny pelastaa Jasonin ja uskottelee tälle, että he ovat ajautuneet autiolle saarelle, vaikka lomakylä on aivan lähellä. Mutta kun lehdistö saa tietää, että Jason on kadonnut, Jennyn on vaikea pitää tähti kokonaan itsellään."Elokuvan verkkosivut"


title: Porsche 911 GT1

text: Porsche 911 GT1 on rata-auto, joka suunniteltiin kilpailemaan Le Mansin 24 tunnin kisassa. Siitä tuli katuversio myyntiin luokittelutarkoitusta varten, mikä tunnetaan nimellä Straßenversion. Auto esiteltiin vuonna 1995 ja sen oli tarkoitus kilpailla vuoden 1996 Le Mansin kisoissa, nimestään huolimatta autolla on vain hyvin vähän yhteistä oikean Porsche 911:n kanssa, auton pohjalevy on otettu Porsche 956 ja Porsche 962 C-ryhmän autoista


title: Porsche 911 GT1

text: Auto pärjäsi hyvin Le Mansissa vaikkakin se hävisi kokonaisvoiton Porsche WSC-95 prototyypille. Autolla ajettiin samana vuonna myös BPR Global GT -sarjassa (FIA GT Championshipin edeltäjä) neljän tunnin kisassa voittoon, myös Spassa voitettiin.


title: Porsche 911 GT1

text: Autoon tehtiin vuoden 1997 Le Mansia varten pieniä muutoksia, mm. keulaa muutettiin, tämän auton nimeksi tuli 911 GT1 Evo, auto tuli kolmanneksi omassa luokassaan ja kokonaiskisan viidenneksi.


title: Porsche 911 GT1

text: Vuonna 1998 Porsche päätti uudistaa autoa radikaalimmin aiemman vuoden huonon menestyksen takia, ja kun FIA ja ACO poistivat säännön että GT1 luokan autojen piti perustua tuotantoautoon, tehtiin uusi malli 911 GT1 '98, jossa on radikaaleja muutoksia muotoilussa ja uusi sekventiaali vaihdelaatikko. Uudistus oli onnistunut ja autoilla vietiin sekä ensimmäinen että toinen paikka


title: Porsche 911 GT1

text: Moottorina autossa on keskelle sijoitettu tuplaturboahdettu, vesijäähdytetty 6-sylinterinen boksermoottori, jossa on 4 venttiiliä sylinteriä kohden (24 venttiiliä yhteensä).


title: Nissan R390 GT1

text: Nissan R390 GT1 on ylivoimaisesti tehokkain ja myös kallein katuauto, mitä Nissan on koskaan valmistanut. Katukäyttöön soveltuvia versioita valmistettiin vuonna 1998 vain se yksi kappale, jonka ACO GT1 -luokan säännöt edellyttivät, jotta auto voitaisiin hyväksyä Le Mansin 24 tunnin ajoon.


title: Nissan R390 GT1

text: Toisin kuin kilpailijat, Nissan todellakin rakensi ensin katuauton, jonka pohjalta kilpa-auto kehiteltiin. Muiden kilpailijoiden tapa oli rakentaa ensin kompromissiton täysiverinen kilpa-auto, josta sitten kesytettiin sääntöjen edellyttämä määrä katuautoja.


title: Nissan R390 GT1

text: Auton suunnittelusta vastasi Tom Walkinshaw Racingin palveluksessa ollut Ian MacCallum. Auton hiilikuitukorin muotoja hiottiin huolellisesti ensin pienoismallin avulla Englannissa ja lopulta täysikokoista mallia käyttäen Nissanin omassa tuulitunnelissa Japanissa.


title: Nissan R390 GT1

text: Heti ohjaamon takana sijaitsee auton voimanlähteenä käytetty tuplaturboilla varustettu 3.5 litrainen DOHC V8, tyyppimerkinnältään VRH35L, joka kehittää 410 kilowatin tehon 6800 rpm nopeudella, samalla kuitenkin täyttäen eurooppalaiset saastenormit.


title: Nissan R390 GT1

text: Autossa on myös elektroninen lähtöavustin sekä luistonesto, jotta koneen teho saadaan maksimaalisesti hyödynnettyä paikaltaan lähdöissä sekä mutkista ulos kiihdytettäessä. Moottorin ja vetopyörästön välissä on Xtracin valmistama kuusinopeuksinen sekventaalivaihteisto, jota katuautossa operoidaan täysin manuaalisesti. Pyöränripustus on toteutettu jokaisessa kulmassa kahdella päällekäisellä kolmiotukivarella sekä kierrejousilla. Auton pysäyttämisestä huolehtivat joka kulmassa AP:n 14" tuuletetut ABS levyjarrut kuusimäntäisin jarrusatuloin.


title: Party Animals

text: Party Animals on alankomaalainen elektronista musiikkia esittävä yhtye. Yhtyeen jäsenet ovat Jeff Porter, Jeroen Flamman, Mc Remsy, Evert van Buschbach, Patrick de Moor, Dennis Adam ja Paul Grommé.


title: Lievestuoreen rautatieasema

text:
Lievestuoreen rautatieasema () on rautatieliikennepaikka Suomen rataverkkoon kuuluvalla rataosalla . Liikennepaikka sijaitsee Lievestuoreen taajamassa Laukaan kunnassa Keski-Suomen maakunnassa. Kilometreissä Lievestuore on esimerkiksi Toivakan keskustaajaman ja Joutsan Leivonmäen lähin rautatieasema.
Rautatien valmistuessa vuonna 1918 Lievestuore oli vielä Laukaan syrjäinen maalaiskylä. Alkuperäisen, vuonna 1914 valmistuneen melko vaatimattoman asemarakennuksen suunnitteli arkkitehti Thure Hellström. Pian rautatien valmistuttua Lievestuoreelle syntyi tehdasyhdyskunta, jonne perustettiin sellutehdas vuonna 1926.
Lievestuoreen nykyinen, samoin Thure Hellströmin suunnittelema asemarakennus siirrettiin 1929 Koiviston maalaiskunnan Humaljoelta Karjalan kannakselta, jonne se oli rakennettu 1915, ja vanha asemarakennus muutettiin tavaramakasiiniksi. Vuoteen 1930 mennessä Lievestuoreesta oli muodostunut jo Laukaan suurin taajama, jossa oli yli 2 000 asukasta. Sota-aikana vuonna 1940 Lievestuoreelle, aseman länsipuolelle, sijoittui myös asevarikko. Lievestuoreen sellutehdas ajautui konkurssiin vuonna 1985, mutta myöhemmin paikkakunnalle on syntynyt uutta pienteollisuutta. Lipunmyynti Lievestuoreen asemalla lopetettiin vuonna 2000.


title: Lievestuoreen rautatieasema

text: Lievestuoreen liikennepaikka oli miehitetty 3. toukokuuta 2007 kello 14:40 saakka, jolloin liikennepaikan uusi asetinlaite otettiin käyttöön ja liikenteenohjaustoiminnot siirtyvät hoidettavaksi kaukokäytöllä Pieksämäeltä käsin. Ensimmäinen kauko-ohjattu liikennetapahtuma oli henkilöjunan numero 828 saapuminen ja lähtö.


title: Lievestuoreen rautatieasema

text: Viimeisinä vuosina Lievestuoreen asemalla pysähtyi päivittäin neljä InterCity-matkustajajunaa Jyväskylän suuntaan ja viisi Pieksämäen suuntaan. 11. elokuuta 2014 lähtien matkustajajunat eivät enää pysähtyneet Lievestuoreella. Syy on VR:n mukaan aseman vähentynyt käyttö viime vuosina. Matkustajia oli ollut noin kolme matkustajaa junaa kohti. Nykypäivänä Lievestuoreelta lähimmät henkilöliikenneasemat ovat Jyväskylä ja Hankasalmi.


title: Lievestuoreen rautatieasema

text: Lievestuoreen asema-alueen rakennuksista on jäljellä aseman lisäksi makasiini ja varastorakennus. Alueelta on purettu vesitorni, saunarakennus, leivintupa sekä asuinrakennus. Asemarakennus ja tavaramakasiini siirtyivät valtion kiinteistöyhtiölle Senaatti-kiinteistöt Oy:lle vuonna 2007 ja ovat nykyään yksityisomistuksessa.


title: Lievestuoreen rautatieasema

text: Museovirasto on luokitellut Lievestuoreen asema-alueen valtakunnallisesti merkittäväksi suojelukohteeksi. Muutaman kilometrin päässä asemalta Jyväskylän suuntaan sijaitsee Pönttövuoren rautatietunneli.


title: Oleg Moliboga

text: Oleg Aleksejevitš Moliboga (, s. 27. helmikuuta 1953) on neuvostoliittolainen lentopalloilija ja olympiavoittaja. Hän oli yksi tunnetuimmista Neuvostoliiton lentopallomaajoukkueen pelaajista 1970-luvulla ja 1980-luvun alussa. Moliboga urheili armeijan urheiluseurassa Dnepropetrovskissa. Hän saavutti olympiahopeaa Montrealin kesäolympialaisissa 1976 ja olympiakultaa Moskovan kesäolympialaisissa 1980. Moliboga voitti kaksi lentopallon maailmanmestaruutta 1978 ja 1982.


title: Mazda 787

text: Mazda 787 on Mazdaspeedin valmistama C-ryhmän kilpa-auto. Sen kehitysversio 787B on ensimmäinen ja tähän mennessä viimeinen wankelmoottorilla varustettu automalli, jolla on voitettu Le Mansin 24 tunnin ajot, kun se ajajinaan Volker Weidler, Johnny Herbert ja Bertrand Gachot voitti vuonna 1991. Auto on samalla ensimmäinen japanilaisvalmisteinen automalli, jolla kyseiset kisat on voitettu. Autoa valmistettiin yhteensä 3 kappaletta (+ 3 kappaletta B -mallia). Alkuperäinen 787 malli oli epäluotettava ja yksikään autoista B-versiota lukuun ottamatta ei vuoden 1990 Le Mansissa päässyt maaliin.


title: Mazda 787

text: Auton runko on valmistettu hiilikuitukomposiitista ja kori on kevlaria ja hiilikuitua.


title: Mazda 787

text: Polttoaineensyöttönä on Nippon Denson elektroninen ruisku.


title: Mazda 787

text: Moottorina on neliroottorinen wankelmoottori.


title: Ilmastoherkkyys

text: Ilmastoherkkyys on ilmaston lämpötilatasapainon muutos hiilidioksidipitoisuuden kaksinkertaistuessa. Hallitustenvälinen ilmastopaneeli IPCC arvioi neljännessä arviointiraportissaan maapallon ilmastoherkkyydeksi 2–4,5 °C, todennäköisimmin 3 °C. Lämpötilanousun jäämistä alle 1,5 °C:n pidetään erittäin epätodennäköisenä. Mahdollisuutta, että ilmastoherkkyys olisi yli 4,5 °C, ei voida sulkea pois, vaikka se ei sovi kovin hyvin yhteen havaintojen kanssa. Arvio on noussut jonkin verran vuonna 2001 julkistetusta, joka oli 1,5–4,5 °C.


title: Ilmastoherkkyys

text: Viidennessä arvioraportissaan (AR5, julkaistu lokakuussa 2013), on IPCC laskemassa ilmastoherkkyyden alarajaa arvoon 1,5 °C. Samalla on IPCC luopunut ilmoittamasta todennäköisen arvon. Syynä luopumiseen on IPCC:n arvioraportissa mainittu olevan konsensuksen puute IPCC:n tiedemiesten keskuudessa.


title: Ilmastoherkkyys

text: Vuosina 2011–2013 on ilmastoherkkyyttä tutkittu erityisen paljon. Näiden uusimpien tutkimusten mukaan ilmastoherkkyyden arvo 95 % todennäköisyydellä on välillä 0,7–1,8 °C. Todennäköisimmän arvon ollessa 1,3 °C.


title: Alfa Romeo Giulia TZ

text: Alfa Romeo Giulia TZ:n suunnittelu aloitettiin vuonna 1959 ja ensimmäinen koriprototyyppi toimitettiin vuonna 1961 Zagatolle. Auto esiteltiin yleisölle vuonna 1962 Torinon autonäyttelyssä. TZ-kirjaimet tulivat Tubolare Zagatosta. Auto oli tarkoitettu kilpakäyttöön, katukäyttöön tehdyissä moottorin teho oli pudotettu 112 hevosvoimaan.


title: Alfa Romeo Giulia TZ

text:
Autossa on irrotettava kovakatto, takalasi on kiinteä. Auto muistutti keulasta Giulia SZ -mallia. TZ:n mekaniikka on peräisin Giuliasta, tosin suuresti muutettuna. Takana on erillisjousitus ja kaikissa pyörissä levyjarrut.
Automallin tuotanto alkoi vuonna 1963, rungon teki Ambrosini, mekaniikan Alfa Romeon kilpa-autoista vastannut Autodelta ja korin Zagato. Vuodesta 1963 vuoteen 1965 TZ-mallia rakennettiin yhteensä 112 kappaletta, 100 oli GT-luokituksen vaatima määrä. Mallilla otettiin monta luokkavoittoa muun muassa Sebringin 12 tunnin kisassa, Le Mansissa, Nürburgringin 1 000 kilometrin kilpailussa ja Targa Floriossa.


title: Alfa Romeo Giulia TZ

text: Vuonna 1964 esiteltiin edelleen kehitetty versio TZ2. Moottorina oli nyt 2 tulppaa/sylinteri oleva kuivasumppuvoitelulla oleva rivinelonen, joka tuotti 170 hevosvoimaa. Kori oli edelleen Zagaton tekemä. Koripaneelit oli nyt tehty lasikuidusta ja koko auto oli aikaisempaa matalampi ja kevyempi. TZ2:sta valmistettiin vain kilpaversiona ja valmistusmääräksi jäi näin vain 12 kpl. Tuotanto loppui vuoden 1965 lopussa ja tilalle tuli GTA.


title: Carlo Cavazzi

text: Carlo Cavazzi Space on italialainen avaruustekniikkayhtiö. Saksalainen OHB osti sen heinäkuussa 2007.


title: Carlo Cavazzi

text: Yhtiö syntyi vuonna 1981 Milanoon rakentamaan mikrosatelliitteja, mm. MIOSAT on vuonna 2007 tekeillä ASIn tilauksena. Yhtiö kehittyi nk. keskikokoiseksi satelliittivalmistajaksi, siinä työskentelee 180 ihmistä. Yhtiö valmistaa myös avaruusalusten tieteellisiä laitteita ja tekee kaukokartoitusdatan käsittelyä. Sen liikevaihto oli 36 miljoonaa euroa vuonna 2005–2006.


title: EON Productions

text: EON Productions Ltd. on Albert R. Broccolin ja Harry Saltzmanin vuonna 1961 perustama tuotantoyhtiö, joka luotiin James Bond -elokuvien tuottamista varten. EON:n elokuvia levitti alun perin yhdysvaltalainen United Artists -elokuvayhtiö, mutta tämän omistava Metro-Goldwyn-Mayer syrjäytti sen ja on nykyisin EON:n elokuvien julkaisija yhdessä Columbia Picturesin kanssa.


title: Triumph TR7

text:
Triumph TR7 oli vuonna 1975 esitelty urheiluauto. Kori oli kiilamainen ja muotoilu jakoi mielipiteet. Moottori oli 2,0-litrainen. Auton muodot oli suunnitellut Harris Mann, joka suunnitteli myös Leyland Princessin. Autoa valmistettiin 112 368 kappaletta ja tehokkaampaa TR8-mallia 2 722 kappaletta.
Vuonna 1979 esiteltiin avomalli TR7 Drophead, joka tuli ensin myyntiin Yhdysvalloissa ja myöhemmin myös Britanniassa vuonna 1980.


title: Triumph TR7

text: Vuonna 1980 tuli vientimarkkinoille malli TR8, joka oli TR7:n Rover V8 -moottorilla varustettu versio.


title: Triumph TR7

text:
Autosta kehitettiin myös nelosryhmän ralliauto, jossa käytettiin aluksi Dolomite Sprintin 16-venttiilistä kahden litran moottoria. Myöhemmin moottoriksi vaihdettiin viritetty Rover V8.
Mielenkiintoinen yksityiskohta on, että autoon saatiin kilpailuluokitus, vaikka mallia ei ollut valmistettu vielä koskaan katuliikenteeseen V8-moottorilla.
Kilpailumenestystä ei juurikaan soraralleissa tullut, mutta asfaltilla auto oli erittäin nopea. Kuuluisimpia kuljettajia olivat muun muassa Tony Pond, Per Eklund ja Simo Lampinen.


title: Tehy

text: Tehy (aiemmin Terveydenhuoltoalan ammattijärjestö) on suomalainen terveys- ja sosiaalialan ammattijärjestö. Sillä on yli 160 000 jäsentä. Tehyn suurin ammattiryhmä ovat sairaanhoitajat, joita on järjestön jäsenistä noin puolet. Yli 90 prosenttia tehyläisistä on naisia. Tehy on Toimihenkilökeskusjärjestö STTK:n suurin ammattiliitto.


title: Tehy

text: Tehyyn kuuluu yli 200 ammattiosastoa, jotka hoitavat edunvalvontaa ja yhdistävät saman työnantajan palveluksessa olevat ja saman alueen tehyläiset. Kaikki tehyläiset kuuluvat ammattiosastoihin tai Tehyn opiskelijayhdistykseen. Tehyyn kuuluu myös yhdeksän ammatillista yhteistyöjäsenjärjestöä sekä ammatillisia jaostoja, jotka edistävät jäsentensä ammatillista toimintaa.


title: Tehy

text: Tehy perustettiin 7. kesäkuuta 1982, kun kuusi TVK:laista terveydenhuoltoalan ammattijärjestöä yhdistyi. Perustettaessa liittoon kuului 51 000 jäsentä. Fuusiota oli valmisteltu jo pitkään ja nimellä ”Tehy” viitattiin terveysalan ammattiliittojen yhteistyöhön jo 1960-luvulta alkaen.


title: Tehy

text: Yksityissektoria koskevissa työehtoneuvotteluissa Tehy tekee yhteistyötä Suomen lähi- ja perushoitajaliitto SuPerin ja Erityisalojen Toimihenkilöliitto ERTOn kanssa. Järjestöt muodostavat Terveys- ja sosiaalialan neuvottelujärjestön (TSN).


title: Tehy

text: Tehy on käynyt suurempia lakkotaisteluja vuosina 1983, 1995, 2003 ja 2007. Vuoden 2007 työtaistelu sai suurta huomiota, kun Tehy käytti painostuskeinona joukkoirtisanoutumista.


title: Tehy

text: Järjestön jäsenlehti on 12 kertaa vuodessa ilmestyvä "Tehy".


title: Tehy

text: Noin 75 % jäsenistä työskentelee kuntien tai kuntayhtymien palveluksessa ja vajaat 20 % yksityisellä sektorilla. Tehyyn kuuluu johto-, esimies-, asiantuntija-, erikois- ja perustehtävissä toimivia sekä tutkijoita ja ammatinharjoittajia.


title: Tehy

text: Jäsenistä noin puolella on sairaanhoitajan ja 10 prosentilla lähihoitajan tutkinto. Terveydenhoitajia ja fysioterapeutteja on molempia noin kuusi prosenttia ja laboratoriohoitajia, hammashoitajia/suuhygienistejä ja lastenhoitajia kutakin viitisen prosenttia.


title: Tehy

text: Jäsenistön ammattinimikkeitä ovat muun muassa:


title: Tehy

text: Tehyn jäsenjärjestöinä on ammattiosastojen lisäksi kahdeksan ammatillista yhdistystä, jotka ovat valtuuttaneet Tehyn neuvottelemaan jäsentensä työehdoista. Jäsenjärjestöjä ovat:


title: Tehy

text: Tehyn valtuusto valitaan vaaleilla. Valtuuston koko kasvoi 2017 vaaleissa aiemmasta 63 valtuutetusta 83 valtuutettuun. Käytössä on suhteellinen vaalitapa. Vaaleissa voi äänestää sähköisesti tai postitse. Ehdokaslistoja asettavat suurin piirtein puoluepoliittisten jakolinjojen mukaan järjestäytyneet ryhmät.


title: KesäQ

text: KesäQ oli Yleisradion kesäkuussa 1995 ja 1996 esittämä Oulusta lähetetty nuortenohjelma, jota esitettiin Yle TV1-kanavalla. Ohjelman yhtenä juontajana toimi Juha Vidgrén.


title: KesäQ

text: Ohjelmassa oli muun muassa ruudukkopeli, johon katsojat pystyivät osallistumaan puhelimella ja voittamaan palkintoja. Jokaisessa ohjelmassa esitettiin nuorisotelevisiosarjan osa, vuonna 1995 "Majakan väki" ("Round the Twist") ja vuonna 1996 "The Adventures of Pete & Pete". Välitauoilla esitettiin hiirianimaatioita. Ohjelmassa käytiin tutustumassa muun muassa taikuri Iiro Seppäseen, kilpakävelijä Sari Essayahiin ja muihin henkilöihin.


title: KesäQ

text: Ohjelmassa esiintyi imitaattori Jari Vesan esittämä humoristinen "riehuva reportteri" Kärkkäri.. Myöhemmin Kärkkäri julkaisi oman studioalbumin.


title: Ryū

text: Japanilaisiin koulukuntiin liittyvä käsite "ryū-ha "(), taasen käännettynä tarkoittaa "virran haaraumaa". Tämä kuvaakin hyvin ajatusta jossa jollakin koulukunnalla on ollut selkeä historia josta se on aikanaan irtautunut ja muuttunut omaksi perinteekseen.


title: Ryū

text:
Päinvastoin kuin luulisi, ryūn tarkoitus on siirtää eteenpäin olemassa olevia tietoja ja taitoja, ei kehittää niitä. Japanilainen käsitys oli, että sinänsä "ryū"n taitoja ei voi oppia tai opettaa vaan ne voi ainoastaan omaksua käytännön harjoittelun kautta ja että "ryū"n sisällään pitämä tieto ja taito on jo harjoittelijoissaan olemassa myötäsyntyisenä. Kova ja hellittämätön harjoittelu sitten nostaa ja kiillottaa tämän myötäsyntyisen taidon "ryū"n harjoittelijoissa esiin.
Tietoa "ryū"ssä siirrettiin yksilöltä ja sukupolvelta tunnontarkasti opettajan esimerkkiä seuraten. Näin toimien ei jokaisen uuden harjoittelijan tai sukupolven tarvinnut aloittaa harjoittelua nollapisteestä.


title: Ryū

text:
Japanilaisen ryūn syntyyn liittyy usein käytännön perehtyneisyys jota täydentää perustajan perusteellinen perehtyminen ja pohdinta. Varsinkin japanilaisissa taistelutaidoissa bujutsu ja miekkailukoulukunnissa kenjutsu tämä on ilmeistä. Taistelujen kokemusten karaisema ryūn perustaja yleensä vetäytyy luostariin tai pyhäkköön tai hakeutuu erakoksi syrjäisille seuduille, jossa hän intuitiivisesti kiteyttää uuden ryūn opetukset, tekniikan ja ytimen. Useista japanilaisista perinteisistä koulukunnista on olemassa legendoja, joissa kyseenomaisen ryūn jumalallinen tausta selittyy kyseisen taidon yliaistillisella välittymisellä näyn tai unen kautta ryūn perustajalle. Ryūn syntytapa heijastuu usein ryūn nimeen, esimerkiksi: "muso" (unessa nähty), "musoken" (unessa nähty miekka strategia), "muso shinden" (unen kautta välitetty jumalallinen), "tenshin shoden" (tosi ja virheetön jumaluuden välittämä), "Kashima shinden" (Kashima-pyhätössä tapahtunut todellisen jumaluuden välittämä), "shinkage" (voidaan kirjoittaa myös "kamikage" eli, jossa "kami" toimii shinto-jumaluuden vaikutuksesta tai "shotengu" (todellinen tengun välittämä) tieto, taito tai perimys.
Näin on esimerkiksi bujutsu- tai kenjutsu-koulukunnissa.


title: Noah Huntley

text: Noah Huntley (s. 7. syyskuuta 1974 West Sussex) on englantilainen näyttelijä. Hän on näytellyt useissa televisiosarjoissa ja elokuvissa, joista esimerkkeinä muun muassa "Emmerdale" (TV-sarja, 1993–1995), "Viimeinen horisontti" (elokuva, 1997), "Avalonin usvat" (minisarja, 2001), "28 päivää myöhemmin" (elokuva, 2002), "Holby Cityn sairaala" (TV-sarja, 2004–2005), "" (elokuva, 2005) ja "Dark Floors" (elokuva, 2008).


title: Elif Şafak

text:
Elif Şafak, (s. 1971, Strasbourg, Ranska) on turkkilainen kirjailija. Hänen teoksiaan on käännetty yli 40 kielelle.
Şafak syntyi Ranskassa, vietti nuoruutensa Espanjassa, mutta muutti myöhemmällä iällään Turkkiin. Şafak on myös tutkija ja hänellä on maisterintutkinto sukupuolentutkimuksesta ja filosofian tohtorin tutkinto pääaineenaan 'Contemporary Western Political Thought' ja sivuaineenaan 'Middle Eastern Studies'. Şafakilla on apulaisprofessorin virka Arizonan yliopistossa Near Eastern Studies -laitoksella. Social Scientists Institute palkitsi Şafakin lopputyön "The Deconstruction of Femininity Along the Cyclical Understanding of Heterodox Dervishes in Islam". Työ käsittelee islamia, naisia ja mystiikkaa.


title: Elif Şafak

text: Şafakin esikoiskirja "Kem Gözlere Anadolu" julkaistiin 1994. Hänen romaaninsa "Pinhan" ("The Sufi") voitti Turkissa Mevlana-palkinnon vuonna 1998. Romaani "Şehrin Aynaları" ("Mirrors of the City"] saavutti laajan lukijakunnan ja toi hänelle "Union of Turkish Writers" -palkinnon vuonna 2000. Şafak voitti kaikki merkittävät kirjallisuuspalkinnot Turkissa alle 30-vuotiaana.


title: Elif Şafak

text: Şafakin romaani "The Bastard of Istanbul," toi hänelle Turkissa syytteen "turkkilaisuuden loukkaamisesta" vuonna 2006, sillä romaani käsitteli Armenian kansanmurhaa. Tuomiota ei kuitenkaan pantu käytäntöön näyttöjen puutteen vuoksi.


title: Elif Şafak

text: Elif Şafak asuu puolet vuodesta Yhdysvalloissa ja kirjoittaa useisiin lehtiin niin siellä kuin Euroopassakin. Vuonna 2005 Şafak avioitui turkkilaisen journalistin Eyüp Canin kanssa.


title: Dominique McElligott

text: Dominique McElligott (s. 1986) on irlantilainen näyttelijä, joka on esiintynyt muun muassa elokuvissa "Dark Floors" ja "Kuu" sekä televisiosarjoissa "Hell on Wheels", "The Astronaut Wives Club" ja "House of Cards".


title: Dominique McElligott

text: McElligott kiinnostui näyttelemisestä jo lapsena ja alkoi harrastaa teatteria. Hänen ensimmäinen televisioroolinsa oli irlantilaisessa "On Home Ground" -sarjassa. Ensimmäinen elokuvarooli hänellä oli suomalaisessa "Dark Floors" -kauhuelokuvassa, joka tuli ensi-iltaan 8. helmikuuta 2008.


title: Dominique McElligott

text: Vuonna 2009 McElligott jätti roolinsa irlantilaisessa "Raw"-sarjassa saatuaan sivuosan romanttisesta komediaelokuvasta "Karkausvuosi" (2010). Heinäkuussa 2010 hänet valittiin näyttelemään 1800-luvun Yhdysvaltoihin sijoittuvassa "Hell on Wheels" -sarjassa. Se oli hänen ensimmäinen varsinainen roolinsa Yhdysvaltain televisiossa; hän oli näytellyt myös vuoden 2009 "The Philanthropist" -nimisessä sarjassa, mutta tuottajat eivät pitäneet hänen hahmoaan toimivana, ja se poistettiin sarjasta.


title: Dominique McElligott

text: Vuonna 2015 McElligott näytteli yhtä päärooleista yhden tuotantokauden mittaiseksi jääneessä sarjassa "The Astronaut Wives Club", ja vuonna 2016 hän esiintyi "House of Cardsin" neljännellä kaudella. Hän oli mukana myös viidennellä tuotantokaudella 2017.


title: Jussi Niva

text: Jussi Niva (s. 5. helmikuuta 1966 Pello) on suomalainen kuvataiteilija. Hän on opiskellut Kuvataideakatemiassa vuosina 1984–1989.


title: Jussi Niva

text: Nivan taiteilijaura käynnistyi jo Kuvataideakatemian opiskeluvuosina hänen päästessään osallistumaan useisiin ryhmänäyttelyihin. Vuonna 1992 Niva osallistui Kasselin IX documentaan ensimmäisenä suomalaisena yhdessä Pekka Nevalaisen kanssa. Vuonna 1993 hän edusti Suomea Venetsian biennaalissa teoksellaan "Lainattu maisema", joka on sittemmin nähty muun muassa "Lapin taika" -näyttelyssä Ateneumissa ja Korundissa.


title: Jussi Niva

text:
Nivan taiteessa toistuvat toisiinsa liukuvat värit. Valokuvissaan hän on käyttänyt pitkiä valotusaikoja. Maalaus ja valokuva kulkevat usein rinnakkain, toisiaan täydentävinä kuvina. Etäisyydet, mittasuhteet, jopa mittatikkumaiset kuviot näkyvät Nivan tuotannossa. Samankaltainen nykytaiteilija on Nina Roos, jonka kanssa Nivalla oli yhteisnäyttely Sara Hildénin taidemuseossa 1994.
"Jussi Niva: Timely Remains." Helsinki: Parvs Publishing, 2010. ISBN 978-952-5654-28-8.


title: Tikkaperän rautatieasema

text: Tikkaperän rautatieasema () on rautatieliikennepaikka Pohjanmaan radalla välillä Ylivieska–Oulu. Se sijaitsee Tikkaperän kylässä Limingan kunnassa Hirvinevan ja Limingan asemien välillä. Liikennepaikka on rakennettu parantamaan yksiraiteisen rataosan liikennekapasiteettia mahdollistaen myös pitempien tavarajunien kohtaamiset. Liikennepaikan alusrakennetyöt aloitettiin vuonna 2008 ja sen oli alun perin tarkoitus olla käytössä vuonna 2010. Liikennepaikka valmistui kuitenkin vasta maaliskuussa 2015.


title: Ranskan ympäriajo 2007 - Etapit 11–20

text: Tämä on luettelo ja selostus vuoden 2007 Ranskan ympäriajon etapeista 11–20.


title: Ranskan ympäriajo 2007 - Etapit 11–20

text: Ensimmäinen kahdesta siirtymäetapista Alppien ja Pyreneiden välillä. Etappi oli tasainen ja odotettavissa oli joukkokiri. Välimereltä puhaltava tuulen saattoi odottaa näyttelevän tärkeää osaa.


title: Ranskan ympäriajo 2007 - Etapit 11–20

text: Castresista länteen suuntaavalla etapilla on yksi kakkoskategorian nousu 40 km maalista, mutta on muuten tasainen ja joukkokiri on todennäköinen.


title: Ranskan ympäriajo 2007 - Etapit 11–20

text: Kilpailun toinen henkilökohtainen aika-ajo ajetaan tasaisella tieosuudella, loppukilometrit tosin mutkittelevaa alamäkeä.


title: Ranskan ympäriajo 2007 - Etapit 11–20

text: Kilpailu siirtyy Pyreneille. Alussa on kakkosluokan nousu Mazametistä, jonka jälkeen suhteellisen tasaista menoa Carcassonnen, Limoux'n ja Quillanin kautta Port de Pailhèresin (17 km 7,2 % nousulla) nousuun. Etapin lopussa odottaa erittäin haastava nousu (16 km, 7,9 %) Plateau-de-Beillessä.


title: Ranskan ympäriajo 2007 - Etapit 11–20

text: Yksi vuoden 2007 Tourin ratkaisevista etapeista, joka sisältää peräti viisi isoa nousua: Col de Port, Col de Portet d'Aspet (5,7 km ja 6,9 %), Col de Menté (7,0 km ja 8,1 %), Port de Balès (19,5 km ja 6,2 % - ensimmäistä kertaa mukana Tourin reitillä) ja Col de Peyresourde (9,7 km ja 7,8 %) ennen etapin päättävää alamäkeä Loudenvielleen.


title: Ranskan ympäriajo 2007 - Etapit 11–20

text: Tämä etappi on valittu vuoden 2007 Étape du touriin, jossa ajetaan yksi Tour de Francen etappi. Étape ajetaan 16. heinäkuuta.


title: Ranskan ympäriajo 2007 - Etapit 11–20

text: 2. lepopäivä - 24. heinäkuuta 2007


title: Ranskan ympäriajo 2007 - Etapit 11–20

text: Viimeinen vuorietappi joka sisältää neljä suurta nousua - Port de Larrau (14,7 km ja 8,1 %, Tour käy Espanjan puolella), Col de la Pierre-Saint-Martin (14,2 km ja 5,2 %), Col de Marie-Blanque (9,3 km ja 7,4 %) ja lopetus Col d'Aubisquelle (16,7 km ja 7 %).


title: Ranskan ympäriajo 2007 - Etapit 11–20

text: Kilpailu jättää vuoriston ja kääntyy pohjoiseen Pariisia kohti. Etapilla on pieniä nousuja, mutta tarjonnee Pyreneiden nousut selvittäneille kirimiehille tilaisuuden lisäpisteiden keruuseen.


title: Ranskan ympäriajo 2007 - Etapit 11–20

text: Pitkä etappi, jolla muutamia pieniä nousuja heti lähdön jälkeen.


title: Ranskan ympäriajo 2007 - Etapit 11–20

text: Kolmas henkilökohtainen aika-ajo. Reitillä pitkiä suoria.


title: Ranskan ympäriajo 2007 - Etapit 11–20

text: Suuri loppunäytös, kilpailijat saapuvat Pariisiin päättääkseen kähdeksaan kierrokseen Champs-Élysées'n perinteisellä katuradalla innostuneen yleisön edessä.


title: HotHit

text: HotHit oli suomalainen vuosina 1994–1995 MTV3-kanavalla esitetty musiikkiaiheinen makasiiniohjelma. Ohjelmaa esitettiin kerran viikossa perjantaisin iltapäivisin kello 16:00-16:45. Uusinta esitettiin seuraavana maanantaina myöhäisillan ohjelmistossa. Ensimmäinen ohjelma esitettiin 9. syyskuuta 1994. Katsojia ohjelmalla oli keskimäärin 400 000, joka teki siitä siihen aikaan Suomen katsotuimman musiikkiaiheisen televisio-ohjelman.


title: HotHit

text: Ohjelman juontajina toimivat muun muassa Aku Lohimäki, Jocka Träskbäck ja Miisa Päällysaho. Ensimmäisissä koekuvauksissa Träskbäckiä ei valittu juontajaksi. Samaan aikaan Yle TV1 -kanavan "Lista"-ohjelma oli myös etsimässä uutta juontajaa, jonka kuvauksiin Träskbäck kutsuttiin. Myöhemmin ohjaaja-tuottaja Aku Lohimäki otti yhteyttä Träsbäckiin, ja pyysi uudelleen HotHitin koekuvaukseen, koska aikaisemmin valittu juontaja oli päätetty potkia pois pestistä. Toisen koekuvauksen jälkeen Träskbäck valittiin HotHitin yhdeksi juontajaksi.


title: HotHit

text: Ohjelmassa käsiteltiin sen ajan musiikkiin liittyviä aiheita ja esitettiin yhtyeiden ja artistien musiikkivideoita. Ohjelmassa oli myös live-esityksiä. Videoista suurin osa käsitti sen ajan suosiossa ollutta eurodancemusiikkia.


title: HotHit

text: Ohjelmasta tehtiin myös oheistuotteita, joista tunnetuin lienee Chymoksen valmistama HotHit-makeispussi, joka painoi 100 grammaa ja oli sisällöltään samanlainen kuin Fazerin Missä X -makeiset. Muita tuotteita oli muun muassa Ingmanin valmistama HotHit-jäätelöpuikko, penaalit, vaatteet, kassit sekä reput.


title: Ruhan rautatieasema

text: Ruhan rautatieasema () on rautatieliikennepaikka Suomen rataverkkoon kuuluvalla rataosalla Seinäjoki–Oulu. Liikennepaikka sijaitsee Ruhan kylässä Lapuan kaupungin alueella Etelä-Pohjanmaan maakunnassa, Seinäjoen ja Lapuan asemien välisellä rataosuudella, 15,1 ratakilometrin päässä Seinäjoelta ja kahdeksan ratakilometrin päässä Lapualta.


title: Ruhan rautatieasema

text: Liikennepaikka oli ennen junakohtauspaikka, ja sen ratapiha käsitti pääraiteen lisäksi yhden kohtausraiteen, jonka pituus oli noin 885 metriä. Seinäjoki-Oulu-ratahankkeen vuoksi ratapiha purettiin vuosien 2014 ja 2015 aikana. Tällöin sivuraide poistettiin ja sen viereen rakennettiin uuden kaksoisraiteen toinen osa. Liikennepaikalla ei ole lainkaan kaupallista henkilö- tai tavaraliikennettä. Asemalla ei ole miehitystä eikä lipunmyyntiä, ja rautatieliikenteen ohjaus hoidetaan keskitetysti kaukokäytöllä Seinäjoen liikenteenohjauskeskuksesta käsin.


title: Wellington Koo

text: Vi Kyuin Wellington Koo (29. tammikuuta 1887 – 14. marraskuuta 1985) oli kiinalainen diplomaatti ja Pariisin rauhankonferenssin osanottaja.


title: Wellington Koo

text: Koo syntyi Shanghaissa, mutta muutti Yhdysvaltoihin vuonna 1904 ja opiskeli länsimaista kulttuuria. Hän puhui täysin sujuvaa englantia ja kiinnostui Kiinan roolista kansainvälisessä yhteisössä.


title: Wellington Koo

text: Koo opiskeli Saint Jong’s Universityssä Shangaissa ja Columbia Collegessa, jossa hän oli kirjallisuus- ja väittelykerhon Philolexian Societyn jäsen. Vuonna 1912 Koo valmistui tohtoriksi Columbian yliopistosta pääaineenaan kansainvälinen oikeus ja diplomatia. Välittömästi tämän jälkeen hän palasi Kiinaan palvellakseen uutta Kiinan tasavaltaa presidentin englanninkielisenä sihteerinä. Vuonna 1915 Koo nimitettiin Kiinan Yhdysvaltain ministeriksi.


title: Wellington Koo

text: Koo tunnetaan parhaiten osallistumisestaan Pariisin rauhankonferenssiin vuonna 1919. Länsimaiden ja Japanin edustajien edessä hän vaati Japania palauttamaan Shandongin Kiinalle. Hän myös vaati Länsimaita lopettamaan imperialistiset instituutiot, kuten luopumaan siirtomaista ja vienti-/tuontitulleista sekä lähetystöjen vartioinnista ja lopettamaan varojen jäädyttämisen. Länsimaat eivät suostuneet Koon vaatimuksiin ja niinpä Kiina olikin ainoa Pariisin rauhankonferenssin osanottajista, joka ei allekirjoittanut Versailles’n rauhansopimusta.


title: Wellington Koo

text: Wellington Koo oli mukana muodostamassa Kansainliittoa ja oli Kiinan ensimmäinen edustaja vastamuodostetussa yhteisössä. Hän toimi Kiinan virkaatekevänä presidenttinä vuosina 1926–1927 Pekingissä vallinneen sekasorron aikana. Myöhemmin hän toimi Kiinan ulkoministerinä Zhang Zuolinin hallituksessa ja vastusti Kiinan edustajana Kansainliitossa Japanin miehitystä Mantšuriassa. Kiinan Ranskan-suurlähettiläänä hän toimi vuodesta 1936 vuoteen 1940, jolloin Saksa miehitti Ranskan. Tämän jälkeen hän siirtyi Kiinan Britannian-suurlähettilääksi ja toimi Lontoossa vuoteen 1946 saakka. Vuonna 1945 Koo oli yksi Yhdistyneiden kansakuntien perustavan kokouksen osallistujista. Toimiessaan Kiinan Yhdysvaltain-suurlähettiläänä hän pyrki ylläpitämään maiden välisiä hyviä suhteita aikana, jolloin Guomindang alkoi menettää suosiotaan kommunisteille ja joutui peräytymään Taiwaniin.


title: Wellington Koo

text: Koo lopetti diplomaatin uransa vuonna 1956 44 vuoden palveluksen ja kahden maailmansodan jälkeen. Vuonna 1956 hänestä tuli Haagin kansainvälisen tuomioistuimen tuomari ja hän toimi kolmena viimeisenä vuotenaan tuomioistuimen varapuheenjohtajana. Vuonna 1967 Koo viimein jäi eläkkeelle ja muutti New Yorkiin, missä vietti aikaansa perheensä ja ystäviensä kanssa. Koo kuoli 98 vuoden ikäisenä vuonna 1985.


title: Wellington Koo

text: Koon ensimmäinen vaimo oli Pao-yu Tang, joka oli Kiinan entisen pääministerin Tang Shaoyiin nuorin tytär ja näyttelijä-taidemaalarin Mai-Mai Szen serkku. Ensimmäisen avioliiton aikana perheeseen syntyi kaksi poikaa, Wellington Koo Jr. (s. 1921) ja Freeman Koo (s. 1923).


title: Wellington Koo

text: Koon toinen vaimo oli Hui-Lan ”Juliana” Oei (s. 1889), joka oli aiemmin ollut naimisissa kreivi Hoey Stokerin ja diplomaatti Clarence Huangson Youngin kanssa. Hän oli yksi jaavalaislähtöisen sokerimagnaatin Oei Tiong-hamin 45 tunnustamasta lapsesta. Toisen vaimonsa kanssa Koo sai kaksi lasta pojan Teh-chang Koon ja tyttären Patricia Koon. Avioliiton myötä hän sai myös kolme lapsipuolta: Genevieven, joka avioitui afroamerikkalaisen valokuvaajan, kirjailijan ja säveltäjän Gordon Parksin kanssa; Shirley ja Francis Loretta Young.


title: Wellington Koo

text: Avioliitto päättyi jossain vaiheessa 1950-lukua, jolloin Koo asui toisen naisen kanssa, jonka hän esitteli vaimokseen. Pari ei kuitenkaan missään vaiheessa hakenut avioeroa.


title: Duncan Edwards

text: Duncan Edwards (1. lokakuuta 1936 – 21. helmikuuta 1958) oli englantilainen jalkapalloilija. Dudleyssa syntynyt Edwards liittyi amatöörinä Manchester Unitedin kesäkuussa 1952 ja ammattilaisjalkapalloilijaksi hän ryhtyi 1. lokakuuta 1953. Hän kuului 1950-luvulla "Busbyn pienokaisiksi" kutsuttuun Matt Busbyn valmentamaan Manchester Unitedin nuoreen joukkueeseen. Edwards loukkaantui Münchenin lento-onnettomuudessa helmikuussa 1958 niin pahoin että kuoli kymmenen päivän kuluttua onnettomuudesta sairaalassa.


title: Duncan Edwards

text: 4. huhtikuuta 1953 Edwardsista tuli nuorin pelaaja, joka on pelannut Englannin 1. divisioonassa, kun hän esiintyi ensi kerran ManU:n paidassa ottelussa Cardiff Citya vastaan. Ensiesityksensä Englannin maajoukkueessa hän teki 2. huhtikuuta 1955 ottelussa Skotlantia vastaan, ollen nuorin Englannin paidassa pelannut pelaaja. Edwards ehti pelata yhteensä 175 ottelua ja tehdä 21 maalia Unitedissa, maajoukkueessa hän teki 5 maalia 18 ottelussa.


title: Jeff Bridges

text: Jeffrey Leon Bridges (s. 4. joulukuuta 1949 Los Angeles, Kalifornia) on yhdysvaltalainen näyttelijä ja Oscar-voittaja. Hänen isänsä Lloyd Bridges ja veljensä Beau Bridges ovat myös näyttelijöitä. Hänen tunnetuimpia elokuviaan ovat muun muassa "Viimeinen elokuva", "Rajut kaverit", "King Kong", "Portti ikuisuuteen", "Starman", "Loistavat Bakerin pojat", "Tilaa rakkaudelle", "Big Lebowski", "Iron Man", "Crazy Heart" ja "Kova kuin kivi" sekä "Tron"-elokuvat. Hän on ollut uransa aikana neljä kertaa ehdolla Oscar-palkinnon saajaksi ja voitti palkinnon viidennellä ehdokkuudellaan, roolistaan "Crazy Heartissa". Hän sai oman nimikkotähden Hollywood Walk of Famelle vuonna 1994.


title: Jeff Bridges

text: Jeff Bridges teki ensiesiintymisensä valkokankaalla vauvana äitinsä Dorothyn sylissä elokuvassa "Ehdonalaiseen vapauteen". Sen jälkeen kun Jeff Bridges oli palvellut rannikkovartiostossa, hän opiskeli näyttelemistä HB Studiolla. Bridgesin ensimmäinen menestysrooli oli rooli Peter Bogdanovichin ohjauksessa "Viimeinen elokuva" (1971), josta hän sai uransa ensimmäisen Oscar-ehdokkuuden. "The New Yorker" -lehden kriitikko Pauline Kael kirjoitti "Viimeisen elokuvan" arvostelussa, että Bridgesista oli tullut jo nyt yksi Hollywoodin historian luonnollisimmista näyttelijöistä.


title: Jeff Bridges

text: Bridgesin näyttelijän lahjat saivat lisää arvostusta "Viimeistä elokuvaa" seuranneiden projektien jälkeen. John Hustonin elokuvassa "Fat City – kova kaupunki" (1972) hän esitti vaikeuksissa ollutta nyrkkeilijää ja Robert Bentonin esikoisohjauksessa "Paha porukka" huijaria sisällissodan jälkeisessä Lännessä.


title: Jeff Bridges

text: Michael Ciminon esikoisohjauksessa "Rajut kaverit" (1974) Bridges esiintyi Clint Eastwoodin rinnalla. Bridges sai elokuvasta uransa toisen Oscar-ehdokkuuden parhaasta miessivuosasta. Hänen roolisuorituksensa jätti Eastwoodin jälkeensä, ja hänestä puhuttiin jo seuraavana suurena tähtenä. Bridges teki kuitenkin 1970-luvun lopussa muutamia huonoja elokuvia, kuten vuoden 1976 uusintaversio "King Kong" ja vuoden 1980 elokuva "Portti ikuisuuteen", joka muistetaan yhtenä Hollywoodin kautta aikojen suurimmista taloudellisista epäonnistumisista.


title: Jeff Bridges

text: Bridges palasi kuitenkin 1980-luvulla takaisin laatuelokuviin. Vuonna 1982 hän esiintyi Disneyn tieteiselokuvassa "Tron", joka oli ensimmäisiä elokuvia, joissa käytettiin runsaasti tietokonegrafiikkaa. 1980-luvun puolivälissä Bridges esiintyi muutamassa elokuvassa, jotka pärjäsivät erityisen hyvin taloudellisesti. Taylor Hackfordin "Kaikki pelissä", joka perustui löyhästi vuoden 1947 elokuvaan "Varjot menneisyydestä", ilmestyi 1984, jolloin valmistui myös tieteisdraama "Starman". Vuonna 1985 ilmestyi lakijännäri "Viiltävä terä". "Starmanista" Bridges sai ensimmäisen kerran Oscar-ehdokkuuden parhaasta miespääosasta.


title: Jeff Bridges

text: Bridges esitti Francis Ford Coppolan elokuvassa "Tucker – mies ja unelma" (1988) liikemies Preston Tuckeria. Hän esiintyi siinä yhdessä isänsä Lloydin kanssa. Seuraavana vuonna ilmestyi kehuttu "Loistavat Bakerin pojat", jossa pääosissa olivat Jeff ja Beau Bridges. Heidän vastanäyttelijänään oli Michelle Pfeiffer. Bridges palasi elokuvassa "Texasville – unohduksen maa" "Viimeisen elokuvan" rooliin. Elokuva oli pettymys. Vaikka Bridgesin elokuvien menestys vaihteli, hän sai edelleen kehuja roolisuorituksistaan. 1990-luvun alkuun mahtuvat roolit elokuvissa "Fisher King", "Sydämensärkijöitä" ja "Peloton". Vuoden 1998 Coenin veljesten draamakomediassa "Big Lebowski" Bridges esitti työtöntä ja rasvahiuksista "The Dudea", jonka elokuvan kertojaääni sanoi olevan "Los Angelesin piirikunnan laiskin mies". Bridges esiintyi seuraavaksi jännityselokuvassa "Kavahda naapuriasi!".


title: Jeff Bridges

text: Vuonna 2000 "Premiere"-lehti julkaisi Bridgesin valokuvia, joita hän oli ottanut elokuviensa kuvaustauoilla, ja samana vuonna Bridges julkaisi ensimmäisen musiikkialbuminsa "Be Here Now". Vuonna 2000 ilmestyi myös poliittinen draama "Kandidaatti", jossa Bridges esitti petollista ja manipuloivaa Yhdysvaltain presidenttiä Jackson Evansia. Bridges sai roolistaan neljännen Oscar-ehdokkuutensa. Vuoden 2001 elokuvassa "K-Pax" Bridges näytteli psykiatri Mark Powellia, jonka potilas (Kevin Spacey) väittää olevansa humanoidi.


title: Jeff Bridges

text: Bridges esitti elokuvassa "Seabiscuit – amerikkalainen legenda" liikemies Charles S. Howardia. Hänen seuraaviin projekteihinsa lukeutuivat "Tideland", "Stick It" ja äänirooli animaatioelokuvassa "Surf’s Up – tyrskyn ratsastajat". Bridges ei ollut esiintynyt vuosiin suurissa studioelokuvissa, kunnes hän sai roolin sarjakuvafilmatisoinnista "Iron Man", jossa hänen roolihahmonsa Obadiah Stane oli suuren asevalmistajan varajohtaja. Vuonna 2009 Bridgesiltä ilmestyivät poliittinen satiiri "Vuohia tuijottavat miehet" ja "Crazy Heart", jossa hän esitti alkoholisoitunutta countrylaulajaa, joka saa uutta elinvoimaa nuorelta toimittajalta ja lupaavalta muusikolta. Hän on saanut roolisuorituksestaan useita palkintoja ja ehdokkuuksia. Bridges voitti "Crazy Heartista" muun muassa Golden Globen, Oscarin ja SAG-palkinnon.


title: Jeff Bridges

text: Vuonna 2010 Bridges esiintyi kahdessa merkittävässä elokuvassa. Elokuvassa "" hän palasi vuoden 1982 tieteiselokuvan "Tron" maailmaan. Elokuvassa "Kova kuin kivi", joka perustuu jo aiemmin filmatisoituun romaaniin. Vuoden 1969 versiosta John Wayne sai Oscarin samasta roolista.


title: Jeff Bridges

text: Bridges on ollut naimisissa Susan Gestonin kanssa vuodesta 1977 lähtien, ja heillä on kolme lasta.


title: The Second Stage Turbine Blade

text: The Second Stage Turbine Blade on yhdysvaltalaisen progressiivisen rockyhtyeen Coheed and Cambrian ensimmäinen studioalbumi. Sen julkaisi 5. helmikuuta 2002 levy-yhtiö Equal Vision Records. Levy julkaistiin uudelleen 20. syyskuuta 2005 kolmen ennen julkaisemattoman bonusraidan kanssa.


title: The Second Stage Turbine Blade

text: Kaikki kappaleet kirjoittanut Coheed and Cambria.


title: Christian Slater

text: Christian Michael Leonard Slater (s. 18. elokuuta 1969 New York City) on yhdysvaltalainen näyttelijä. Hän on tunnettu mm. elokuvista "Heathers","True Romance", "Robin Hood: Prince of Thieves" ja "Broken Arrow." Vuodesta 2015 lähtien Slater on näytellyt televisiosarjassa "Mr. Robot", mistä hän voitti paras miessivuosa Golden Globe -palkinnon vuonna 2016.


title: Paini kesäolympialaisissa 1956

text: 1956 kesäolympialaisten painissa kilpailtiin kahdeksassa sarjassa sekä kreikkalais-roomalaisessa että vapaapainissa. Ne järjestettiin vain miehille.


title: Enkelin käsky

text: Enkelin käsky on Brian Jacquesin kirjoittama romaani. Se on "Lentävä Hollantilainen" -sarjan toinen osa. "La Petite Marie"


title: Enkelin käsky

text: Tämä tarina alkaa Cartagenasta vuonna 1628. Nälkäiset Ben ja Nat etsivät ruokaa. He löytävät tavernan, jossa kaksi merirosvokapteenia, Rocco Madrid ja Raphael Thuron, pelaavat rahasta. Thuron saa Natin avulla paljastettua Madridin huijausyrityksen, jolloin ranskalainen lähtee ja kaappaa mukaansa kultaa. Rocco Madrid raivostuu ja lähtee La Petite Marien perään. Santa Martan paikkeilla takaa-ajoon liittyy vielä Punapalttoo Tealin kipparoima kaapparilaiva Devon Belle. Thuronin aikomuksena on purjehtia Ranskaan ja lopettaa merirosvoilu. Ranskan rannikolla merivoimien sotalaivat upottavat La Petite Marien, mutta Ben ja Nat pelastuvat.


title: Enkelin käsky

text: "Razanit"


title: Enkelin käsky

text: Ben ja Nat pelastavat Karay-nimisen tytön ilkeältä klovnilta ja joukkoon liittyy vielä Dominic, Sabadan kasvontekijä. He kulkevat Veroniin, markkinoille. Siellä Karay "ennustaa" vanhalle naiselle ja saa palkaksi syödä pannukakkuja. Ystävykset tapaavat Veronin kreivin, joka on surullinen vanha mies. Razanit ovat ryöstäneet kreivin veljenpojan vuosia sitten. Razanit olivat vuorilla elävä, armoton heimo, jota hallitsi Maguda Razan. Ben, Nat, Karay ja Dominic lähtevät vuoristoon pelastamaan kreivin veljenpojan Adamon. He seuraavat Razan-joukkiota vuorille, tulevat havaituksi ja piiloutuvat pieneen onkaloon. Kaksi Razanien seurueen jäsentä kuolee etsiessään heitä, ja onkalosta ystävykset pelastaa Arnela, vuohipaimen. Levättyään Arnelan luona pelastajat jatkavat matkaansa. Suuren lumivyöryn jälkeen Razanien seurue äkkää ja vangitsee heidät. Vain Nat pääsee pakoon ja käy hälyttämässä Arnelan. Vankina on myös omituinen karhu, johon Karay tuntee vetoa. Natin ja Arnelan matkustaessa Ben viedään Maguda Razanin luo sidottuna. Maguda murtautuu hänen mieleensä, joka on sillä hetkellä täynnä Natin lähettelemiä iloisia ja hassuja ajatuksia. Enkelin avulla Benin onnistuu surmata Maguda, ja kun häntä ollaan hautaamassa, Arnela ja Nat tulevat. Ystävykset pääsevät uhkarohkeasti pakenemaan säälittävä karhu mukanaan. Arnelan asuinpaikassa luolassa Dominic huomaa karhun silmissä jotakin erikoista, ja käy ilmi ettei se olekaan karhu vaan ihminen karhupuvussa. Eikä kuka tahansa ihminen, vaan Adamo, Vincente Bregonin kauan kadoksissa ollut veljenpoika.